1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 1/42Finlex ®
Finlex › Lainsäädäntö › Ajantasainen lainsäädäntö › Vuosi 2017 › 28.12.2017/1070
Seurattu SDK 125/2023 saakka.
28.12.2017/1070
Laki kaupankäynnistä rahoitusvälineillä
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
I OSA
YLEISET  SÄÄNNÖKSET
1 luku
Soveltamisala ja määritelmät
1 § (29.6.2021/598)
Soveltamisala
Tätä lakia sovelletaan kaupankäynnin järjestämiseen rahoitusvälineillä ja rahoitusvälineiden kaupankäyntiin
liittyvien tietojen julkistamiseen.
Tätä lakia sovelletaan pörssiä vastaavaan ulkomaiseen yhteisöön siten kuin 4 luvussa säädetään.
Rahoitusvälineiden kaupankäyntiin liittyvien tietojen julkistamisesta ja kaupankäynnistä
johdannaissopimuksilla säädetään lisäksi rahoitusvälineiden markkinoista sekä asetuksen (EU) N:o 648/2012
muuttamisesta annetussa Euroopan parlamentin ja neuvoston asetuksessa (EU) N:o 600/2014, jäljempänä
EU:n rahoitusvälineiden markkinat -asetus . Mainitussa asetuksessa säädetään myös rahoitusvälineillä
tehtyjen liiketoimien raportoinnista toimivaltaiselle viranomaiselle, syrjimättömästä pääsystä
määrityspalveluihin ja vertailuarvoja koskeviin tietoihin sekä raportointipalveluista.
2 §
Määritelmät
Tässä laissa tarkoitetaan:
1) rahoitusvälineellä  sijoituspalvelulain (747/2012) 1 luvun 14 §:ssä  tarkoitettua rahoitusvälinettä;
2) arvopaperilla  arvopaperimarkkinalain (746/2012) 2 luvun 1 §:ssä  tarkoitettua arvopaperia;
3) johdannaissopimuksella  sijoituspalvelulain 1 luvun 14 §:n 1 momentin 3–9 kohdassa tarkoitettua
rahoitusvälinettä;
4) monenkeskisellä järjestelmällä  järjestelmää, jossa useiden kolmansien osapuolten rahoitusvälineitä
koskevat osto- ja myynti-intressit voivat olla keskenään vuorovaikutuksessa;
5) säännellyllä markkinalla  pörssin tai sitä muussa ET A-valtiossa vastaavan markkinoiden ylläpitäjän
ylläpitämää monenkeskistä järjestelmää, jossa markkinan ylläpitäjän laatimien sääntöjen mukaisesti
saatetaan yhteen rahoitusvälineitä koskevia osto- ja myyntitarjouksia tai tarjouskehotuksia siten, että
tuloksena on rahoitusvälinettä koskeva sitova kauppa;
6) markkinoiden ylläpitäjällä  yhtä tai useampaa henkilöä, joka hallinnoi tai ylläpitää säännellyn markkinan
liiketoimintaa ja joka voi olla säännelty markkina itse;
7) pörssillä  suomalaista osakeyhtiötä, joka ylläpitää säänneltyä markkinaa Suomessa;
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 2/428) monenkeskisellä kaupankäyntijärjestelmällä  monenkeskisen kaupankäynnin järjestäjän tai sitä muussa
ETA-valtiossa vastaavan kaupankäynnin järjestäjän ylläpitämää muuta kuin 5 tai 1 1 kohdassa tarkoitettua
monenkeskistä järjestelmää, jossa kaupankäynnin järjestäjän laatimien sääntöjen mukaisesti saatetaan yhteen
rahoitusvälineitä koskevia osto- ja myyntitarjouksia tai tarjouskehotuksia järjestelmässä siten, että tuloksena
on rahoitusvälinettä koskeva sitova kauppa;
9) pk-yritysten kasvumarkkinalla  6 luvussa tarkoitettua erityistä rekisteröityä monenkeskistä
kaupankäyntijärjestelmää;
10) pk-yrityksellä  yritystä, jonka keskimääräinen markkina-arvo oli alle 200 000 000 euroa kolmen edellisen
kalenterivuoden lopun päätöskurssien perusteella;
11) organisoidulla kaupankäyntijärjestelmällä  organisoidun kaupankäynnin järjestäjän tai sitä muussa ET A-
valtiossa vastaavan kaupankäynnin järjestäjän ylläpitämää muuta kuin 5, 8 tai 9 kohdassa tarkoitettua
monenkeskistä järjestelmää, jossa kaupankäynnin kohteena saa olla vain joukkovelkakirjoja, strukturoituja
rahoitustuotteita, päästöoikeuksia tai johdannaissopimuksia;
12) monenkeskisen kaupankäynnin järjestäjällä  8 kohdassa ja organisoidun kaupankäynnin järjestäjällä  11
kohdassa tarkoitettua järjestelmää Suomessa ylläpitävää pörssiä, sijoituspalvelulaissa tarkoitettua
sijoituspalveluyritystä ja kolmannen maan yrityksen sivuliikettä sekä luottolaitostoiminnasta annetussa laissa
(610/2014)  tarkoitettua luottolaitosta;
13) kauppapaikalla  säänneltyä markkinaa, monenkeskistä kaupankäyntijärjestelmää ja or ganisoitua
kaupankäyntijärjestelmää;
14) sijoituspalvelun tarjoajalla  sijoituspalvelulaissa tarkoitettua sijoituspalveluyritystä ja ulkomaista ET A-
sijoituspalveluyritystä sekä sellaista luottolaitostoiminnasta annetussa laissa tarkoitettua luottolaitosta ja
ulkomaista ET A-luottolaitosta, joka tarjoaa sijoituspalvelua tai harjoittaa sijoitustoimintaa;
15) kaupankäyntiosapuolella  sijoituspalvelun tarjoajaa tai muuta henkilöä, jolle pörssi tai monenkeskisen
kaupankäynnin järjestäjä on myöntänyt oikeuden käydä kauppaa asianomaisella kauppapaikalla;
16) kauppojen sisäisellä toteuttajalla  sijoituspalvelun tarjoajaa, joka suunnitelmallisesti, toistuvasti,
säännöllisesti, järjestelmällisesti ja merkittävässä määrin käy kauppaa omaan lukuunsa toteuttaessaan
asiakkaiden toimeksiantoja kauppapaikan ulkopuolella ylläpitämättä monenkeskistä järjestelmää;
17) algoritmisella kaupankäynnillä  rahoitusvälineillä tapahtuvaa kaupankäyntiä, jossa tietokonealgoritmi
määrittää automaattisesti toimeksiantojen yksittäisiä tekijöitä;
18) päämiehen lukuun täsmäytetyllä kaupankäynnillä  liiketoimea, jossa kaupan mahdollistava taho toimii
liiketoimen ostajan ja myyjän välillä siten, ettei siihen kohdistu markkinariskiä liiketoimen toteutuksen
missään vaiheessa, ja jossa liiketoimen molemmat puolet toteutetaan samanaikaisesti ja liiketoimi toteutetaan
hintaan, josta kaupan mahdollistavalle taholle ei koidu muuta voittoa tai tappiota kuin aiemmin ilmoitettu
palkkio, maksu tai kulut liiketoimesta;
19 kohta on kumottu L:lla 29.6.2021/598 .
20) raportointipalvelujen tarjoajalla  EU:n rahoitusvälineiden markkinat -asetuksen 2 artiklan 1 kohdan 36 a
alakohdassa tarkoitettua henkilöä; (29.6.2021/598)
21–24 kohdat on kumottu L:lla 29.6.2021/598 .
25) ETA-valtiolla  Euroopan talousalueeseen kuuluvaa valtiota;
26) kolmannella maalla  muuta valtiota kuin ET A-valtiota;
27) ulkomaisella ET A-sijoituspalveluyrityksellä  sijoituspalvelulain 1 luvun 13 §:n 1 momentin 7 kohdassa
tarkoitettua ulkomaista ET A-sijoituspalveluyritystä;
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 3/4228) ulkomaisella ET A-luottolaitoksella  luottolaitostoiminnasta annetun lain 1 luvun 7 §:n 3 momentissa
tarkoitettua ulkomaista ET A-luottolaitosta, jolla on toimilupa tarjota sijoituspalveluja tai harjoittaa
sijoitustoimintaa sekä tarjota oheispalveluja;
29) kolmannen maan yrityksellä  sijoituspalvelulain 1 luvun 13 §:n 1 momentin 9 kohdassa tarkoitettua
kolmannen maan yritystä;
30) Euroopan arvopaperimarkkinaviranomaisella  Euroopan valvontaviranomaisen (Euroopan
arvopaperimarkkinaviranomainen) perustamisesta sekä päätöksen N:o 716/2009/EY  muuttamisesta ja
komission päätöksen 2009/77/EY  kumoamisesta annetussa Euroopan parlamentin ja neuvoston asetuksessa
(EU) N:o 1095/2010 tarkoitettua Euroopan arvopaperimarkkinaviranomaista;
31) johdolla  sijoituspalvelun tarjoajan tai pörssin hallitusta ja, jos yrityksellä on hallintoneuvosto,
hallintoneuvostoa, toimitusjohtajaa sekä kaikkia sellaisia toimitusjohtajan välittömässä alaisuudessa
toimivia, jotka ovat yrityksen ylimmissä johtotehtävissä tai tosiasiallisesti johtavat yrityksen toimintaa;
(29.6.2021/598)
32) toimivalla johdolla  yrityksen toimitusjohtajaa sekä kaikkia toimitusjohtajan välittömässä alaisuudessa
toimivia, jotka ovat yrityksen ylimmissä johtotehtävissä tai tosiasiallisesti johtavat yrityksen toimintaa;
33) rajahintatoimeksiannolla  rahoitusvälineen osto- tai myyntitoimeksiantoa, joka annetaan toteutettavaksi
sille määrättyyn rajahintaan tai tätä parempaan hintaan sekä tietyn suuruisena;
34) likvideillä markkinoilla  rahoitusvälineen tai rahoitusvälinelajin markkinoita, joilla on jatkuvasti valmiita
ja halukkaita ostajia ja myyjiä ja joita arvioidaan seuraavin perustein ottaen huomioon kyseisen
rahoitusvälineen tai rahoitusvälinelajin erityiset markkinarakenteet:
a) liiketoimien keskimääräinen toteutustiheys ja keskikoko eri markkinaehtojen vallitessa ja ottaen huomioon
rahoitusvälinelajiin kuuluvien tuotteiden luonne ja elinkaari;
b) markkinaosapuolten lukumäärä ja tyyppi, mukaan lukien markkinaosapuolten lukumäärä suhteessa
kaupankäynnin kohteena olevien rahoitusvälineiden lukumäärään tietyn tuotteen markkinoilla;
c) osto- ja myyntihintojen keskimääräinen erotus, jos se on saatavilla;
(19.1 1.2021/940)
35) maatalousalan hyödykejohdannaisella  johdannaissopimusta, joka liittyy maataloustuotteiden yhteisestä
markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja
(EY) N:o 1234/2007 kumoamisesta annetun Euroopan parlamentin ja neuvoston asetuksen (EU) N:o
1308/2013 1 artiklassa ja liitteessä I olevassa I–XX ja XXIV/1 osassa tarkoitettuihin tuotteisiin sekä
kalastus- ja vesiviljelytuotealan yhteisestä markkinajärjestelystä ja neuvoston asetusten (EY) N:o 1 184/2006
ja (EY) N:o 1224/2009 muuttamisesta sekä neuvoston asetuksen (EY) N:o 104/2000 kumoamisesta annetun
Euroopan parlamentin ja neuvoston asetuksen (EU) N:o 1379/2013 liitteessä I tarkoitettuihin tuotteisiin;
(19.1 1.2021/940)
36) kriittisellä tai merkittävällä hyödykejohdannaisella  johdannaista, jonka lopullisen position haltijoiden
kaikkien nettopositioiden yhteenlaskettu määrä vastaa avoinna olevan sopimuksen kokoa, joka on
keskimäärin 300 000 erää vuoden mittaisen ajanjakson aikana; (19.1 1.2021/940)
37) arvopaperistetulla hyödykejohdannaisella  arvopaperimarkkinalain 2 luvun 2 §:ssä tarkoitettua
arvopaperia, jolla on liityntä hyödykkeeseen tai sijoituspalvelulain 1 luvun 14 §:n 1 momentin 9 kohdassa
tarkoitetun rahoitusvälineen kohde-etuuteen; (19.1 1.2021/940)
38) pääasiassa kaupallista toimintaa harjoittavalla konsernilla  sijoituspalvelulain 1 luvun 2 §:n 1 momentin
4 kohdan a alakohdassa tarkoitettua konsernia. (19.1 1.2021/940)
(15.3.2019/295)
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 4/42Edellä 1 momentin 16 kohdassa tarkoitetun kauppojen sisäisen toteuttajan kaupankäynnin säännöllisyyttä ja
järjestelmällisyyttä mitataan niiden OTC-kauppojen lukumäärällä, jotka sijoituspalvelun tarjoaja tekee
rahoitusvälineessä omaan lukuunsa toteuttaessaan asiakastoimeksiantoja. Kaupankäynnin merkittävää
määrää mitataan joko vertaamalla sijoituspalvelun tarjoajan OTC-kaupan suuruutta suhteessa
sijoituspalvelun tarjoajan tietyn rahoitusvälineen kokonaiskauppaan taikka vertaamalla sijoituspalvelun
tarjoajan OTC-kaupan suuruutta suhteessa tietyn rahoitusvälineen kokonaiskauppaan unionissa. Kauppojen
sisäisen toteuttajan määritelmää sovelletaan ainoastaan, jos sekä kaupankäynnin säännöllisyyttä ja
järjestelmällisyyttä että sen merkittävää määrää koskevat edellytykset täyttyvät tai jos sijoituspalvelun
tarjoaja päättää osallistua kauppojen sisäisen toteuttajan järjestelmään. (15.3.2019/295)
Edellä 1 momentin 17 kohdassa tarkoitettuja yksittäisiä tekijöitä ovat toimeksiannon käynnistäminen, ajoitus,
hinta tai määrä sekä toimeksiantojen hoito niiden jättämisen jälkeen siten, että ihmisen työpanosta tarvitaan
vain vähän tai ei lainkaan. Tähän eivät kuulu järjestelmät, joita käytetään ainoastaan toimeksiantojen
reitittämiseen yhteen tai useampaan kauppapaikkaan, sellaiseen toimeksiantojen käsittelyyn, johon ei sisälly
kaupankäynnin tekijöiden määritystä, toimeksiantojen vahvistamiseen tai kaupan jälkeen toteutettujen
liiketoimien käsittelyyn.
3 §
Pörssiin sovellettava muu lainsäädäntö
Pörssiin sovelletaan osakeyhtiölain (624/2006)  säännöksiä, jollei tästä laista tai muusta pörssiä koskevasta
lainsäädännöstä muuta johdu.
Pörssin toiminnassa ja pörssissä toimittaessa ei saa menetellä arvopaperimarkkinalain 1 luvun 2 §:ssä
säädetyn hyvän arvopaperimarkkinatavan vastaisesti.
4 §
Euroopan unionin lainsäädäntö
Tässä laissa tarkoitetaan:
1) rahoitusvälineiden markkinat -dir ektiivillä  rahoitusvälineiden markkinoista sekä direktiivin 2002/92/EY  ja
direktiivin 201 1/61/EU muuttamisesta annettua Euroopan parlamentin ja neuvoston direktiiviä 2014/65/EU;
2) EU:n rahoitusvälineiden markkinat -asetuksella  rahoitusvälineiden markkinoista sekä asetuksen (EU) N:o
648/2012 muuttamisesta annettua Euroopan parlamentin ja neuvoston asetusta (EU) N:o 600/2014;
3) eurooppayhtiöasetuksella  eurooppayhtiön (SE) säännöistä annettua neuvoston asetusta (EY) N:o
2157/2001;
4) pörssilistadir ektiivillä  arvopaperien ottamisesta viralliselle pörssilistalle sekä siihen liittyvästä
tiedonantovelvollisuudesta annettua Euroopan parlamentin ja neuvoston direktiiviä 2001/34/EY ;
5) lyhyeksimyyntiasetuksella  lyhyeksimyynnistä ja tietyistä luottoriskinvaihtosopimuksiin liittyvistä
kysymyksistä annettua Euroopan parlamentin ja neuvoston asetusta (EU) N:o 236/2012;
6) EU:n markkinoiden väärinkäyttöasetuksella  markkinoiden väärinkäytöstä (markkinoiden
väärinkäyttöasetus) sekä Euroopan parlamentin ja neuvoston direktiivin 2003/6/EY  ja komission direktiivien
2003/124/EY , 2003/125/EY  ja 2004/72/EY  kumoamisesta annettua Euroopan parlamentin ja neuvoston
asetusta (EU) N:o 596/2014.
5 §
Monenkeskisen järjestelmän ylläpitäjän ja kauppojen sisäisen toteuttajan noudatettavat säännökset 
Kaikkien monenkeskisten järjestelmien toiminnassa on noudatettava joko tämän lain säänneltyä markkinaa,
monenkeskistä kaupankäyntijärjestelmää tai or ganisoitua kaupankäyntijärjestelmää koskevia säännöksiä.
Kauppojen sisäisen toteuttajan velvollisuudesta julkistaa kauppatietoja säädetään EU:n rahoitusvälineiden
markkinat -asetuksen III osastossa.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 5/42Rahoitusvälineitä koskevissa liiketoimissa, joita ei toteuteta monenkeskisessä järjestelmässä tai kauppojen
sisäisessä toteuttajassa, on noudatettava EU:n rahoitusvälineiden markkinat -asetuksen III osaston
säännöksiä, sanotun kuitenkaan rajoittamatta kyseisen asetuksen 23 ja 28 artiklan soveltamista.
II OSA
RAHOITUSVÄLINEIDEN KAUPP APAIKA T (15.3.2019/295)
2 luku
Säännellyn markkinan ylläpitäminen
Pörssin toimilupa ja hallinto
1 § (29.6.2021/598)
Säännellyn markkinan ylläpitämisen luvanvaraisuus ja muu sallittu toiminta
Säänneltyä markkinaa ei saa ylläpitää ilman valtiovarainministeriön myöntämää toimilupaa.
Pörssi saa säännellyn markkinan ylläpitämisen lisäksi ylläpitää monenkeskistä kaupankäyntijärjestelmää ja
organisoitua kaupankäyntijärjestelmää ja tarjota rahoitusvälineiden vaihdantaan ja säilytykseen liittyviä
tietojenkäsittely- ja muita palveluja sekä arvopaperi-, johdannais- ja rahoitusmarkkinoiden kehittämiseen
liittyviä koulutus- ja tiedotuspalveluja sekä harjoittaa muuta edellä tässä momentissa tarkoitettuun toimintaan
läheisesti liittyvää toimintaa.
Pörssi saa toimia selvitysosapuolena sekä toimia tilinhoitajana noudattaen arvo-osuusjärjestelmästä ja
selvitystoiminnasta annettua lakia (348/2017) .
Pörssin oikeudesta tarjota raportointipalveluja säädetään EU:n rahoitusvälineiden  markkinat -asetuksen 27 b
artiklan 2 kohdassa.
Pörssi ei saa harjoittaa muuta kuin tässä pykälässä tarkoitettua toimintaa.
2 §
Pörssin kotipaikka
Pörssin kotipaikan on sijaittava Suomessa.
3 §
Toiminimi
Muu kuin pörssin toimiluvan saanut yhteisö ei saa toiminimessään tai muutoin toimintaansa kuvaamaan
käyttää sanaa tai yhdysosaa arvopaperipörssi taikka johdannaispörssi.
4 §
Toimilupahakemus
Valtiovarainministeriö myöntää hakemuksesta pörssin toimiluvan suomalaiselle osakeyhtiölle. Toimilupaa
voidaan hakea myös perustettavan yhtiön lukuun.
Toimilupahakemukseen on liitettävä pörssin toimintaa ja mahdollista 1 §:n 2 momentissa tarkoitettua muuta
toimintaa koskeva suunnitelma sekä 3 luvun 7 §:ssä tarkoitettu hakemus pörssin sääntöjen vahvistamisesta.
Hakemukseen on lisäksi liitettävä riittävät selvitykset pörssin:
1) omistuksesta;
2) johdosta ja tilintarkastajista;
3) sisäisestä valvonnasta ja riskien hallinnasta;
4) mahdollisten eturistiriitojen ja sidonnaisuuksien käsittelystä;
5) taloudellisista toimintaedellytyksistä;
6) valvontatehtävän hoitamisesta.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 6/42Jos toimilupaa haetaan perustettavan yhtiön lukuun, hakemukseen on lisäksi liitettävä riittävät selvitykset
hakijasta.
Valtiovarainministeriön pyynnöstä hakijan on toimitettava ministeriölle toimiluvan myöntämiseksi tarvittavat
lisäselvitykset.
5 §
Toimiluvan myöntämisen edellytykset
Valtiovarainministeriön on myönnettävä toimilupa, jos se voi saadun selvityksen perusteella varmistua, että:
1) hakija ja sen suunnittelema toiminta täyttävät tässä laissa ja sen nojalla annetuissa säännöksissä ja
määräyksissä sekä EU:n rahoitusvälineiden markkinat -asetuksessa säännellyn markkinan ylläpitämiselle
säädetyt ja määrätyt vaatimukset;
2) pörssin omistajat täyttävät 6 §:ssä säädetyt vaatimukset;
3) pörssin johto täyttää 16–18 §:ssä säädetyt vaatimukset, eikä ole perusteltua syytä epäillä johdon
vaarantavan säännellyn markkinan tehokasta ja varovaista johtamista taikka markkinoita kohtaan tunnettua
luottamusta;
4) pörssin omistus ei vaaranna pörssin varovaisten ja terveiden liiketoimintaperiaatteiden mukaista
liiketoimintaa.
6 §
Pörssin merkittävien omistajien luotettavuus
Henkilön, joka suoraan tai välillisesti omistaa vähintään kymmenen prosenttia pörssin osakepääomasta tai
osuuden, joka tuottaa vähintään kymmenen prosenttia sen osakkeiden tuottamasta äänivallasta, on oltava
luotettava.
Henkilöä ei pidetä luotettavana, jos:
1) hänet on viiden arviota edeltäneen vuoden aikana tuomittu vankeusrangaistukseen tai kolmen arviota
edeltäneen vuoden aikana sakkorangaistukseen rikoksesta, jonka voidaan katsoa osoittavan hänen olevan
ilmeisen sopimaton omistamaan pörssiä; taikka
2) hän on muutoin aikaisemmalla toiminnallaan osoittanut olevansa ilmeisen sopimaton omistamaan pörssiä.
Jos edellä 2 momentin 1 kohdassa tarkoitettu tuomio ei ole saanut lainvoimaa, tuomittu voi kuitenkin jatkaa
pörssin omistajalle kuuluvan päätösvallan käyttämistä pörssissä, jos sitä on hänen aikaisempi toimintansa,
tuomioon johtaneet olosuhteet ja muut asiaan vaikuttavat seikat kokonaisuutena arvostellen pidettävä
ilmeisen perusteltuna.
7 §
Toimilupapäätös ja pörssin toiminnan aloittaminen
Toimilupaa koskeva hakemus on ratkaistava kuuden kuukauden kuluessa hakemuksen vastaanottamisesta tai,
jos hakemus on ollut puutteellinen, siitä kun hakija on antanut asian ratkaisemista varten tarvittavat asiakirjat
ja selvitykset. Toimilupaa koskeva päätös on kuitenkin aina tehtävä 12 kuukauden kuluessa hakemuksen
vastaanottamisesta. Valituksen tekemisestä sillä perusteella, että päätöstä ei ole annettu säädetyssä
määräajassa, säädetään 1 1 luvun 1 §:ssä.
Valtiovarainministeriön on ennen asian ratkaisemista pyydettävä hakemuksesta lausunto Suomen Pankilta ja
Finanssivalvonnalta.
Valtiovarainministeriöllä on oikeus toimiluvan hakijaa kuultuaan asettaa toimilupaan pörssin liiketoimintaa
koskevia, valvonnan kannalta välttämättömiä rajoituksia ja ehtoja.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 7/42Pörssi voi aloittaa toimintansa, jollei toimiluvan ehdoista muuta johdu, välittömästi sen jälkeen, kun
toimilupa on myönnetty ja 3 luvun 7 §:ssä tarkoitetut säännöt on vahvistettu. Jos toimilupa on myönnetty
perustettavalle yhtiölle, toiminta voidaan aloittaa, kun pörssi on rekisteröity .
Mitä sijoituspalvelulain 3 luvun 1 §:n 4 momentissa säädetään sijoituspalveluyrityksen toimilupaa hakevasta
yhteisöstä, sovelletaan myös pörssin toimilupaa hakevaan osakeyhtiöön. (15.3.2019/295)
8 §
Toimilupa eurooppayhtiölle
Toimilupa pörssin toiminnan harjoittamiseen on myönnettävä myös toisessa ET A-valtiossa vastaavan luvan
saaneelle eurooppayhtiöasetuksessa tarkoitetulle eurooppayhtiölle, joka aikoo siirtää  kotipaikkansa
 Suomeen  mainitun asetuksen 8 artiklan mukaisesti. Valtiovarainministeriön on pyydettävä
lupahakemuksesta kyseisen valtion arvopaperimarkkinoita valvovan viranomaisen lausunto. Kotipaikan
siirtoa ei saa rekisteröidä ennen kuin toimilupa on annettu. Sama koskee eurooppayhtiön perustamista
sulautumalla siten, että vastaanottava yhtiö, jonka kotipaikka on toisessa valtiossa, rekisteröidään
eurooppayhtiönä Suomessa.
9 §
Toimiluvan rekisteröinti
Valtiovarainministeriön on ilmoitettava toimilupa rekisteröitäväksi kaupparekisteriin.
Perustettavalle pörssille ja kotipaikan Suomeen siirtävälle eurooppayhtiölle myönnetty toimilupa
rekisteröidään samalla, kun yritys rekisteröidään.
10 §
Taloudelliset toimintaedellytykset
Pörssillä pitää olla pörssin toiminnan laajuuteen ja laatuun nähden riittävät taloudelliset toimintaedellytykset.
Pörssin täysin maksetun osakepääoman on oltava vähintään 730 000 euroa.
11 §
Osakkeiden hankinnasta ilmoittaminen
Sen, joka aikoo suoraan tai välillisesti hankkia pörssin osakkeita, on ilmoitettava siitä etukäteen
Finanssivalvonnalle, jos hänen omistuksensa hankinnan johdosta:
1) olisi vähintään kymmenen prosenttia pörssin osakepääomasta;
2) olisi niin suuri, että se vastaisi vähintään kymmentä prosenttia kaikkien osakkeiden tuottamasta
äänivallasta; tai
3) muutoin oikeuttaisi käyttämään 2 kohdassa tarkoitettuun omistukseen rinnastettavaa tai muutoin
merkittävää vaikutusvaltaa pörssin hallinnossa.
Jos omistusosuutta aiotaan lisätä vähintään 20, 30 tai 50 prosenttiin pörssin osakepääomasta tai sen
osakkeiden tuottamasta äänivallasta, myös tästä hankinnasta on etukäteen ilmoitettava Finanssivalvonnalle.
Vastaava ilmoitus on tehtävä myös, jos omistusosuus vähenisi alle tässä tai 1 momentissa säädetyn rajan.
Laskettaessa 1 ja 2 momentissa tarkoitettua omistus- ja ääniosuutta sovelletaan, mitä arvopaperimarkkinalain
2 luvun 4 §:ssä ja 9 luvun 4–6, 6 a, 6 b ja 7 §:ssä säädetään.
Pörssin on ilmoitettava Finanssivalvonnalle vähintään kerran vuodessa 1 ja 2 momentissa tarkoitettujen
osuuksien omistajat ja näiden osuus pörssin osakepääomasta ja sen osakkeiden tuottamasta äänivallasta, jos
ne ovat pörssin tiedossa. Pörssin on välittömästi ilmoitettava Finanssivalvonnalle sen tietoon tulleet
osuuksien omistuksessa tapahtuneet muutokset. Ilmoituksessa on annettava riittävät tiedot osuuden
suuruudesta ja sen omistajasta sekä muut Finanssivalvonnan määräämät tiedot.
Edellä 1 ja 2 momentissa tarkoitetusta ilmoituksesta on käytävä ilmi tarpeelliset tiedot ja selvitykset:
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 8/421) ilmoitusvelvollisesta sekä hänen luotettavuudestaan ja taloudellisesta tilanteestaan;
2) ilmoitusvelvollisen omistuksesta ja muista sidonnaisuuksista pörssissä;
3) hankintaa koskevista sopimuksista, hankinnan rahoituksesta ja, edellä 2 momentissa tarkoitetussa
tapauksessa, omistuksen tavoitteista.
Mitä tässä pykälässä säädetään pörssistä hankittavan omistusosuuden ilmoittamisesta, koskee myös sellaista
yhteisöä, jolla on arvopaperimarkkinalain 2 luvun 4 §:ssä tarkoitetulla tavalla määräysvalta pörssissä
(pörssin omistusyhteisö ).
12 §
Osakkeiden hankinnan kieltäminen
Finanssivalvonnan oikeudesta kieltää 1 1 §:ssä tarkoitettu omistusosuuden hankinta säädetään
Finanssivalvonnasta annetun lain (878/2008) 32 a §:ssä .
Finanssivalvonnan on tehtävä 1 momentissa tarkoitettu päätös kolmen kuukauden kuluessa 1 1 §:ssä
tarkoitetun ilmoituksen vastaanottamisesta.
Ennen 2 momentissa säädetyn määräajan päättymistä ilmoitusvelvollinen saa hankkia 1 1 §:ssä tarkoitetut
osakkeet vain, jos Finanssivalvonta on antanut siihen suostumuksensa.
13 §
Pörssin sidonnaisuus
Pörssin ja muun oikeushenkilön tai luonnollisen henkilön välillä oleva merkittävä sidos ei saa estää pörssin
tehokasta valvontaa. Tehokasta valvontaa eivät myöskään saa estää tällaisessa sidonnaisuussuhteessa olevaan
luonnolliseen henkilöön tai oikeushenkilöön sovellettavat kolmannen maan säännökset ja hallinnolliset
määräykset.
Toimiluvan myöntämisen jälkeen toimilupahakemuksessa ilmoitetuissa sidonnaisuutta koskevissa tiedoissa
tapahtuneet muutokset on välittömästi ilmoitettava Finanssivalvonnalle.
Merkittävällä sidoksella tarkoitetaan tässä pykälässä luottolaitosten ja sijoituspalveluyritysten
vakavaraisuusvaatimuksista ja asetuksen (EU) N:o 648/2012 muuttamisesta annetun Euroopan parlamentin
ja neuvoston asetuksen (EU) N:o 575/2013 4 artiklan 1 kohdan 38 alakohdassa tarkoitettua läheistä
sidonnaisuutta.
14 §
Toimiluvan peruuttaminen
Valtiovarainministeriö voi peruuttaa kokonaan tai osittain pörssin toimiluvan, jos:
1) pörssin toiminnassa on olennaisesti rikottu lakia tai sen nojalla annettuja säännöksiä tai määräyksiä, EU:n
rahoitusvälineiden markkinat -asetusta tai sen perusteella annettuja säännöksiä, toimiluvan ehtoja tai pörssin
sääntöjä;
2) säännelty markkina ei ole toiminut kuuteen kuukauteen;
3) toimiluvan myöntämiselle säädettyjä olennaisia edellytyksiä ei enää ole olemassa;
4) säännellyn markkinan toimintaa tai osaa siitä ei ole aloitettu 12 kuukauden kuluessa toimiluvan
myöntämisestä; tai
5) pörssin toimilupaa haettaessa on annettu olennaisesti vääriä tai puutteellisia tietoja säännellyn markkinan
toiminnan kannalta keskeisistä seikoista.
Valtiovarainministeriön on ennen 1 momentissa tarkoitetun päätöksen tekemistä pyydettävä Suomen Pankin
ja Finanssivalvonnan lausunto, jollei asian kiireellisyydestä muuta johdu. Ennen kuin valtiovarainministeriö
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 9/42peruuttaa pörssin toimiluvan 1 momentin 1 tai 3 kohdassa tarkoitetulla perusteella, sen on ennen päätöksen
tekemistä asetettava pörssille kohtuullinen määräaika toiminnassa havaittujen puutteellisuuksien
korjaamiseksi, jollei toimiluvan peruuttaminen välittömästi ole välttämätöntä asian kiireellisyyden tai
arvopaperimarkkinoiden vakauden ja luotettavan toiminnan turvaamiseksi.
Valtiovarainministeriö voi pörssin hakemuksesta peruuttaa pörssin toimiluvan, jos pörssi on päättänyt
lopettaa säännellyn markkinan ylläpitämisen. Ennen päätöksen tekemistä valtiovarainministeriön on
pyydettävä Suomen Pankin ja Finanssivalvonnan lausunto.
Jos valtiovarainministeriö peruuttaa 1 tai 3 momentin nojalla pörssin toimiluvan, ministeriö voi samalla
antaa määräyksiä siitä, miten toiminta lopetetaan. Valtiovarainministeriön on ilmoitettava toimiluvan
peruuttamisesta rekisteriviranomaiselle ja Euroopan arvopaperimarkkinaviranomaiselle.
15 §
Valtiovarainministeriön oikeus keskeyttää pörssin toiminta
Valtiovarainministeriö voi määrätä pörssin toiminnan keskeytettäväksi määräajaksi, jos säännellyn
markkinan toiminnassa on todettu taitamattomuutta tai varomattomuutta taikka jos kaupankäynnin kohteena
olevien rahoitusvälineiden vaihdanta on häiriintynyt, ja on ilmeistä, että toiminnan jatkaminen on omiaan
vakavasti vahingoittamaan rahoitusmarkkinoiden luotettavuutta tai vakautta taikka sijoittajien asemaa.
Valtiovarainministeriön on ennen 1 momentissa tarkoitetun päätöksen tekemistä kuultava pörssiä sekä
pyydettävä Suomen Pankin ja Finanssivalvonnan lausunto, jollei asian kiireellisyydestä muuta johdu.
16 §
Pörssin johdon luotettavuus- ja pätevyysvaatimukset
Pörssin hallituksen jäsenen ja toimivaan johtoon kuuluvan tulee olla luotettava ja hyvämaineinen henkilö,
joka ei ole konkurssissa taikka liiketoimintakiellossa ja jonka toimintakelpoisuutta ei ole muutenkaan
rajoitettu.
Luotettavana ja hyvämaineisena ei pidetä sitä, joka on:
1) viiden arviota edeltäneen vuoden aikana tuomittu vankeusrangaistukseen tai kolmen arviota edeltäneen
vuoden aikana sakkorangaistukseen rikoksesta, jonka voidaan katsoa osoittavan hänen olevan ilmeisen
sopimaton 1 momentissa tarkoitettuun tehtävään; taikka
2) muutoin aikaisemmalla toiminnallaan osoittanut olevansa ilmeisen sopimaton 1 momentissa tarkoitettuun
tehtävään.
Edellä 2 momentin 1 kohdassa tarkoitettu määräaika on laskettava tuomion lainvoimaiseksi tulosta tehtävän
vastaanottohetkeen. Jos tuomio ei ole saanut lainvoimaa, tuomittu voi kuitenkin jatkaa pörssin johtoon
kuuluvan päätösvallan käyttämistä, jos sitä on hänen aikaisempi toimintansa, tuomioon johtaneet olosuhteet
ja muut asiaan vaikuttavat seikat kokonaisuutena arvostellen pidettävä ilmeisen perusteltuna.
Pörssin on ilmoitettava viipymättä Finanssivalvonnalle 1 momentissa tarkoitettuja henkilöitä koskevista
muutoksista sekä muutkin pörssin johtoa koskevat uudet tiedot, jotka ovat tarpeen sen arvioimiseksi,
täyttääkö johto 16–18 §:ssä tarkoitetut vaatimukset. Mitä tässä pykälässä säädetään pörssistä, sovelletaan
vastaavasti pörssin omistusyhteisöön.
17 §
Pörssin johdon ajankäyttö
Hallituksen jäsenen ja toimitusjohtajan on käytettävä riittävästi aikaa tehtäviensä hoitamiseen. Henkilön
samaan aikaan hoitamien muiden johtotehtävien enimmäismäärää arvioitaessa on otettava huomioon
henkilön yksilölliset olosuhteet sekä pörssin toiminnan laatu, laajuus ja monimuotoisuus.
Pörssin hallituksen jäsen ja toimitusjohtaja saa pitää samanaikaisesti enintään yhden seuraavista
johtotehtävien yhdistelmistä:
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 10/421) yhden päätoimisen, toimi- ja palvelussuhteeseen perustuvan hallitusjäsenyyden tai toimitusjohtajuuden ja
kahden, muunlaisen hallitusjäsenyyden yhdistelmä;
2) neljä hallituksen jäsenyyttä, joista mikään ei ole päätoimisen toimi- tai palvelussuhteeseen perustuva.
(15.3.2019/295)
Yhdeksi johtotehtäväksi katsotaan hallituksen jäsenyydet tai toimitusjohtajuudet:
1) samaan konserniin kuuluvissa yrityksissä; ja
2) yrityksissä, joista pörssillä on huomattava omistusosuus.
(15.3.2019/295)
Finanssivalvonta voi antaa luvan hallituksen jäsenelle ja toimitusjohtajalle vastaanottaa yhden lisäjäsenyyden
2 momentissa säädettyjen enimmäismäärien lisäksi, jos se ei vaaranna 1 ja 2 momentissa säädettyjen
periaatteiden noudattamista. Finanssivalvonnan on ilmoitettava antamastaan poikkeusluvasta Euroopan
arvopaperimarkkinaviranomaiselle. (15.3.2019/295)
Mitä 2 momentissa säädetään, ei sovelleta henkilöön, joka on valittu pörssin johtoon valtion edustajana,
hallituksen jäsenyyteen tai toimitusjohtajuuteen asunto-osakeyhtiössä, asunto-osakeyhtiölain (1599/2009) 28
luvun 2 §:ssä  tarkoitetussa keskinäisessä kiinteistöosakeyhtiössä, aatteellisessa tai taloudellisessa
yhdistyksessä tai muussa sellaisessa yrityksessä, jonka pääasiallinen tarkoitus on muu kuin voiton
tuottaminen osakkeen- tai osuudenomistajille, jos tehtävä ei vaaranna 1 ja 2 momentissa säädettyjen
periaatteiden noudattamista. (15.3.2019/295)
18 §
Pörssin johdon kokoonpanoa ja työskentelyä koskevat vaatimukset
Pörssin johdolla on oltava tehtäviensä hoitamiseksi riittävä ja monipuolinen osaaminen ja kokemus.
Hallituksella tulee olla riittävä tietämys, taidot ja kokemus pörssin liiketoiminnasta ja sen toimintaan
liittyvistä keskeisistä riskeistä. Pörssin on käytettävä riittävästi voimavaroja hallituksen jäsenten
perehdyttämiseen tehtäväänsä.
Hallituksen on hyväksyttävä pörssille toimintaperiaatteet, joilla edistetään hallituksen kokoonpanon
monimuotoisuutta. Hallituksen on hyväksyttävä pörssille tavoite sukupuolten tasapuolisesta edustuksesta
hallituksessa sekä laadittava toimintaperiaatteet, joilla tavoite saavutetaan ja ylläpidetään.
Hallituksen yksittäisen jäsenen on toimittava tehtävässään riippumattomasti siten, että hallitus voi
tehokkaasti kyseenalaistaa toimivan johdon päätöksiä sekä valvoa ja seurata sen päätöksentekoa. Hallituksen
työ on järjestettävä siten, ettei hallituksen yksittäinen jäsen tai jäsenten vähemmistö epäasianmukaisesti tai
pörssin edun vastaisesti vallitse hallituksen päätöksentekoa.
Hallituksen on määriteltävä pörssille hallinto- ja ohjausjärjestelmät, joilla varmistetaan yrityksen tehokas ja
vakaa hoito tavalla, joka edistää markkinoita kohtaan tunnettua luottamusta.
Hallituksen ja toimitusjohtajan on valvottava 4 momentissa tarkoitettujen hallinto- ja ohjausjärjestelmien
noudattamista, arvioitava säännöllisesti niiden tehokkuutta ja ryhdyttävä tarpeellisiin toimenpiteisiin
puutteiden korjaamiseksi.
Hallituksen jäsenen tulee saada käyttöönsä tehtäviensä täyttämiseen riittävät tiedot ja asiakirjat.
19 §
Tilintarkastus ja velvollisuus toimittaa jäljennöksiä eräistä asiakirjoista
Pörssin tilintarkastajista vähintään yhden on oltava KHT -tilintarkastaja tai tilintarkastusyhteisö, jonka
päävastuullisen tilintarkastajan tulee olla KHT -tilintarkastaja.
Pörssin on ilman aiheetonta viivytystä lähetettävä Finanssivalvonnalle jäljennös:
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 11/421) tilinpäätöksestä ja toimintakertomuksestaan;
2) tilintarkastuskertomuksesta;
3) tilinpäätöstä käsitelleen yhtiökokouksen pöytäkirjasta.
3 momentti on kumottu L:lla 15.3.2019/295 .
20 § (29.12.2022/1344)
Pörssin kotipaikan siirto Euroopan talousalueella
Jos pörssi aikoo siirtää kotipaikkansa toiseen ET A-valtioon siten kuin eurooppayhtiöasetuksen 8 artiklassa tai
osakeyhtiölain 17 a luvun 1 §:ssä säädetään, pörssin on lähetettävä Finanssivalvonnalle jäljennös
eurooppayhtiöasetuksen 8 artiklan 2 kohdassa tarkoitetusta siirtosuunnitelmasta ja 3 kohdassa tarkoitetusta
selonteosta tai osakeyhtiölain 17 a luvun 4 §:ssä tarkoitetusta siirtosuunnitelmasta ja 6 §:ssä tarkoitetusta
hallituksen selvityksestä viipymättä sen jälkeen, kun pörssi on ilmoittanut suunnitelman rekisteröitäväksi.
Osakeyhtiölain 17 a luvun 9 §:n 1 momentissa tarkoitetulta tilintarkastajalta edellytetään tämän luvun 19 §:n
mukaista pätevyyttä tai muulta riippumattomalta asiantuntijalta sitä vastaavaa kohdevaltiossa hyväksyttyä
pätevyyttä.
Rekisteriviranomainen ei saa antaa eurooppayhtiölain 9 §:n 5 momentissa tai osakeyhtiölain 17 a luvun 21
§:n 4 momentissa tarkoitettua todistusta, jos Finanssivalvonta on ilmoittanut rekisteriviranomaiselle ennen
eurooppayhtiölain 9 §:n 2 momentissa tai osakeyhtiölain 17 a luvun 21 §:n 2 momentissa tarkoitetun luvan
myöntämistä, että pörssi ei ole noudattanut kotipaikan siirtoa tai Suomessa tapahtuvan toiminnan
lopettamista koskevia säännöksiä. Todistuksen saa antaa ennen kuin kuukausi on kulunut osakeyhtiölain 16
luvun 6 §:n 2 momentissa tai 17 a luvun 1 1 §:n 2 momentissa tarkoitetusta määräpäivästä vain, jos
Finanssivalvonta on ilmoittanut, ettei se vastusta kotipaikan siirtoa.
L:lla 1344/2022  muutettu 20 § tulee voimaan 31.1.2023. Aiempi sanamuoto kuuluu:
20 §
Pörssin kotipaikan siirto Euroopan talousalueella
Jos pörssi aikoo siirtää kotipaikkansa toiseen ET A-valtioon siten kuin eurooppayhtiöasetuksen 8 artiklassa
säädetään, pörssin on lähetettävä Finanssivalvonnalle jäljennös eurooppayhtiöasetuksen 8 artiklan 2
kohdassa tarkoitetusta siirtosuunnitelmasta ja 3 kohdassa tarkoitetusta selonteosta viipymättä sen jälkeen,
kun pörssi on ilmoittanut suunnitelman rekisteröitäväksi.
Rekisteriviranomainen ei saa antaa eurooppayhtiölain 9 §:n 5 momentissa tarkoitettua todistusta, jos
Finanssivalvonta on ilmoittanut rekisteriviranomaiselle ennen mainitun pykälän 2 momentissa tarkoitetun
luvan myöntämistä, että pörssi ei ole noudattanut kotipaikan siirtoa tai Suomessa tapahtuvan toiminnan
lopettamista koskevia säännöksiä. Todistuksen saa antaa ennen kuin kuukausi on kulunut osakeyhtiölain 16
luvun 6 §:n 2 momentissa tarkoitetusta määräpäivästä vain, jos Finanssivalvonta on ilmoittanut, ettei se
vastusta kotipaikan siirtoa.
21 § (29.12.2022/1344)
Pörssin osallistuminen sulautumiseen tai jakautumiseen Euroopan talousalueella
Jos pörssi osallistuu rajat ylittävään sulautumiseen tai jakautumiseen Euroopan talousalueella,
rekisteriviranomainen ei saa antaa tällaista sulautumista koskevaa eurooppayhtiölain 4 §:ssä taikka
osakeyhtiölain 16 luvun 26 §:ssä tai osakeyhtiölain jakautumista koskevaa 17 luvun 25 §:ssä tarkoitettua
todistusta, jos Finanssivalvonta on ilmoittanut rekisteriviranomaiselle ennen luvan myöntämistä, että pörssi
ei ole noudattanut sulautumista, jakautumista tai Suomessa tapahtuvan toiminnan lopettamista koskevia
säännöksiä. Luvan saa antaa ennen kuin kuukausi on kulunut osakeyhtiölain 16 luvun 6 §:n 2 momentissa tai
17 luvun 6 §:n 2 momentissa tarkoitetusta määräpäivästä vain, jos Finanssivalvonta on ilmoittanut, ettei se
vastusta sulautumista, jakautumista tai eurooppayhtiön perustamiseen liittyvää kotipaikan siirtoa.
Osakeyhtiölain 16 luvun 4 §:n 1 momentissa tai 17 luvun 4 momentin 1 momentissa tarkoitetulta
tilintarkastajalta edellytetään tämän luvun 19 §:n mukaista pätevyyttä.
L:lla 1344/2022  muutettu 21 § tulee voimaan 31.1.2023. Aiempi sanamuoto kuuluu:
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 12/4221 §
Pörssin osallistuminen sulautumiseen tai jakautumiseen Euroopan talousalueella
Jos pörssi osallistuu rajat ylittävään sulautumiseen tai jakautumiseen Euroopan talousalueella,
rekisteriviranomainen ei saa antaa tällaista sulautumista koskevaa eurooppayhtiölain 4 §:ssä taikka
osakeyhtiölain 16 luvun 26 §:ssä tai osakeyhtiölain jakautumista koskevaa 17 luvun 25 §:ssä tarkoitettua
todistusta, jos Finanssivalvonta on ilmoittanut rekisteriviranomaiselle ennen eurooppayhtiölain 4 §:n 2
momentissa tarkoitetun luvan myöntämistä, että pörssi ei ole noudattanut sulautumista, jakautumista tai
Suomessa tapahtuvan toiminnan lopettamista koskevia säännöksiä. Luvan saa antaa ennen kuin kuukausi on
kulunut osakeyhtiölain 16 luvun 6 §:n 2 momentissa tai 17 luvun 6 §:n 2 momentissa tarkoitetusta
määräpäivästä vain, jos Finanssivalvonta on ilmoittanut, ettei se vastusta sulautumista, jakautumista tai
eurooppayhtiön perustamiseen liittyvää kotipaikan siirtoa.
3 luku
Säännellyn markkinan toiminnan järjestäminen
1 § (15.3.2019/295)
Säännellyn markkinan toiminnan järjestämistä koskevat vaatimukset
Pörssin toiminta on järjestettävä sen liiketoiminnan laatu ja laajuus huomioon ottaen luotettavalla tavalla.
Pörssin on varmistettava toimintaansa liittyvien riskien hallinta ja toimintansa jatkuvuus kaikissa tilanteissa.
Pörssillä on oltava toimintaperiaatteet pörssin toimintaan liittyvien eturistiriitojen tunnistamiseksi, niiden
ehkäisemiseksi ja hallitsemiseksi. Toimintaperiaatteissa on otettava erityisesti huomioon eturistiriitatilanteet,
jotka voivat vaikuttaa pörssin toimintaan tai pörssille 2 §:ssä säädetyn valvontatehtävän luotettavaan
hoitamiseen, mukaan lukien tehtävänkuvien eriyttäminen eturistiriitojen ehkäisemiseksi. Pörssillä on oltava
avoimet ja syrjimättömät säännöt ja menettelyt asianmukaisen ja tasapuolisen kaupankäynnin turvaamiseksi
sekä puolueettomat perusteet toimeksiantojen tehokkaaksi toteuttamiseksi.
Pörssin on varmistettava, että sen käyttämät järjestelmät ja menettelytavat turvaavat
kaupankäyntijärjestelmän toiminnan luotettavuuden ja jatkuvuuden myös häiriötilanteissa. Pörssin on
varmistettava, että sillä on riittävä kaupankäyntijärjestelmien häiriönsietokyky , riittävä kapasiteetti
toimeksiantojen ja viestien ruuhkahuippujen käsittelyyn ja varmistettava asianmukainen kaupankäynti
markkinoiden vakavissa stressiolosuhteissa. Pörssin on testattava säännöllisesti kuormituskokein
kaupankäyntijärjestelmän toimintaa edellä kuvattujen vaatimusten täyttämiseksi.
Pörssin hoitaessa sille tässä laissa säädettyjä tehtäviä sen toimintaan ei sovelleta hallintolakia (434/2003) ,
viranomaisten toiminnan julkisuudesta annettua lakia (621/1999) , kielilakia (423/2003)  eikä saamen
kielilakia (1086/2003) . Pörssin johtoon kuuluvaan tai pörssin palveluksessa olevaan ei tällöin myöskään
sovelleta rikosoikeudellista virkavastuuta koskevia säännöksiä.
Mitä 1 momentissa säädetään pörssistä, sovelletaan vastaavasti pörssin omistusyhteisöön.
Pörssi ei saa toteuttaa asiakastoimeksiantoja omaa pääomaa vastaan tai harjoittaa päämiehen lukuun
täsmäytettyä kaupankäyntiä ylläpitämällään säännellyllä markkinalla.
2 §
Pörssin valvontatehtävä
Pörssillä on oltava tehokkaat järjestelyt ja menettelyt sekä tarvittavat resurssit tämän lain ja
arvopaperimarkkinalain sekä niiden nojalla annettujen säännösten ja määräysten, EU:n rahoitusvälineiden
markkinat -asetuksen, EU:n markkinoiden väärinkäyttöasetuksen ja niiden tai rahoitusvälineiden markkinat -
direktiivin perusteella annettujen komission asetusten tai päätösten sekä pörssin sääntöjen noudattamisen
valvomiseksi pörssin toiminnassa.
Pörssin on ilmoitettava Finanssivalvonnalle ilman aiheetonta viivytystä:
1) menettelystä, joka ilmeisesti on vastoin 1 momentissa tarkoitettuja säännöksiä tai määräyksiä taikka
merkittävästi rikkoo pörssin sääntöjä;
2) tavanomaisesta poikkeavista kaupankäyntiolosuhteista;
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 13/423) rahoitusvälineeseen liittyvistä järjestelmän toimintahäiriöstä; tai
4) menettelystä, joka voi olla vastoin EU:n markkinoiden väärinkäyttöasetuksen säännöksiä.
Finanssivalvonnan on ilmoitettava 2 momentissa tarkoitetut tiedot muille Finanssivalvontaa vastaaville ET A-
valtioiden viranomaisille ja Euroopan arvopaperimarkkinaviranomaiselle. Edellä 2 momentin 4 kohdassa
tarkoitetusta menettelystä ilmoitus on kuitenkin tehtävä vain, jos Finanssivalvonta on vakuuttunut siitä, että
menettely on EU:n markkinoiden väärinkäyttöasetuksen säännösten vastainen. (15.3.2019/295)
3 §
Rikkomuksista ilmoittaminen
Pörssillä on oltava menettelytavat, joita noudattamalla pörssin palveluksessa olevat voivat ilmoittaa pörssin
sisällä riippumattoman kanavan kautta finanssimarkkinoita koskevien säännösten ja määräysten epäillystä
rikkomisesta. Ilmoitusmenettelyn tulee sisältää asianmukaiset ja riittävät toimenpiteet, joilla järjestetään
ilmoitusten asianmukainen käsittely sekä suojataan ilmoituksen tekijää ja turvataan ilmoituksen tekijän ja
ilmoituksen kohteena olevan henkilötietojen suoja. Ilmoittajansuojeluun sovelletaan lisäksi Euroopan
unionin ja kansallisen oikeuden rikkomisesta ilmoittavien henkilöiden suojelusta annettua lakia (1171/2022) .
Ilmoitusmenettelyn tulee lisäksi sisältää ohjeet, joilla turvataan ilmoituksen tekijän henkilöllisyyden suoja,
jollei rikkomuksen selvittämiseksi tai muuten viranomaisen oikeudesta tietojen saamiseen laissa toisin
säädetä. (20.12.2022/1 178)
Pörssin on säilytettävä 1 momentissa tarkoitettua ilmoitusta koskevat tarpeelliset tiedot. Tiedot on poistettava
viiden vuoden kuluttua ilmoituksen tekemisestä, jollei tietojen edelleen säilyttäminen ole tarpeen
rikostutkinnan, vireillä olevan oikeudenkäynnin, viranomaistutkinnan taikka ilmoituksen tekijän tai
ilmoituksen kohteena olevan henkilön oikeuksien turvaamiseksi. Tietojen edelleen säilyttämisen
tarpeellisuus on tutkittava viimeistään kolmen vuoden kuluttua edellisestä tarkistamisesta. Tarkistamisesta on
tehtävä merkintä.
Sen lisäksi, mitä tietosuojalaissa (1050/2018)  säädetään, 1 momentissa tarkoitetun ilmoituksen kohteena
olevalla rekisteröidyllä ei ole tarkastusoikeutta 1 ja 2 momentissa tarkoitettuihin tietoihin, jos tietojen
antaminen voisi haitata epäiltyjen rikkomisten selvittämistä. (29.3.2019/399)
Finanssivalvonta voi antaa tarkempia määräyksiä 1 momentissa tarkoitettujen ilmoitusten tekemisestä ja
niiden käsittelystä pörssissä.
4 §
Pörssin toiminnan ulkoistaminen
Ulkoistamisella tarkoitetaan pörssin toimintaan liittyvää järjestelyä, jonka perusteella muu palvelun tarjoaja
tuottaa pörssille toiminnon tai palvelun, jonka pörssi olisi muutoin itse suorittanut.
Pörssi voi ulkoistaa toimintansa kannalta merkittävän muun toiminnon kuin säännellyn markkinan
ylläpitämisen, jos ulkoistaminen ei haittaa pörssin riskien hallintaa, sisäistä valvontaa, liiketoiminnan tai
toiminnan kannalta merkittävän muun toiminnon hoitamista eikä Finanssivalvonnan harjoittamaa valvontaa.
Ulkoistamisesta huolimatta pörssi vastaa tästä laista, arvopaperimarkkinalaista, EU:n rahoitusvälineiden
markkinat -asetuksesta, EU:n markkinoiden väärinkäyttöasetuksesta sekä niiden tai rahoitusvälineiden
markkinat -direktiivin ja sen nojalla annetuista komission asetuksista ja päätöksistä johtuvien
velvollisuuksiensa täyttämisestä. Pörssin on toimittava huolellisesti ulkoistaessaan toimintansa kannalta
merkittävän toiminnon.
Toiminto on pörssin toiminnan kannalta merkittävä, jos virhe tai puute sen suorittamisessa voi haitata
olennaisesti pörssin toimintaa koskevien lakien, niiden nojalla annettujen säännösten tai määräysten tai
pörssin toimiluvan ehtojen noudattamista taikka pörssin taloudellista asemaa tai pörssin toiminnan
jatkuvuutta.
Pörssin toiminnan kannalta merkittävän toiminnon ulkoistamisesta on tehtävä kirjallinen sopimus, josta käy
ilmi toimeksiannon sisältö ja sopimuksen voimassaoloaika.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 14/42Pörssin on hankittava ulkoistettua toimintaa hoitavalta jatkuvasti pörssin viranomaisvalvonnan, riskien
hallinnan ja sisäisen valvonnan edellyttämät tarpeelliset tiedot ja luovutettava tiedot edelleen
Finanssivalvonnalle.
5 §
Ulkoistamisesta ilmoittaminen
Pörssin, joka toimiluvan myöntämisen jälkeen aikoo ulkoistaa toimintansa kannalta merkittävän toiminnon,
on ilmoitettava ulkoistamisesta etukäteen Finanssivalvonnalle. Pörssin ja ulkoistettua toimintaa hoitavan
välisessä sopimussuhteessa tapahtuvista merkittävistä muutoksista on ilmoitettava Finanssivalvonnalle.
6 § (15.3.2019/295)
Pörssin sääntöjen vähimmäissisältö
Pörssin on laadittava ja pidettävä yleisön saatavilla säänneltyä markkinaa koskevat säännöt, jotka sisältävät
määräykset vähintään seuraavista asioista:
1) miten kaupankäynti tapahtuu;
2) miten ja millä perusteilla rahoitusväline otetaan kaupankäynnin kohteeksi sekä miten ja millä perusteilla
kaupankäynti rahoitusvälineellä voidaan keskeyttää tai lopettaa;
3) millaisia vaatimuksia, oikeuksia ja velvollisuuksia arvopaperien liikkeeseenlaskijoille sekä niiden
hallinnolle ja hallinto- ja ohjausjärjestelmille tähän lakiin, arvopaperimarkkinalakiin ja niiden nojalla
annettuihin säännöksiin ja määräyksiin, EU:n markkinoiden väärinkäyttöasetukseen sekä pörssin sääntöihin
perustuvien velvollisuuksien täyttämiseksi tai muutoin asetetaan;
4) miten ja millä perusteilla kaupankäyntiosapuolen oikeudet myönnetään ja peruutetaan;
5) velvoitteet, jotka johtuvat säännellyllä markkinalla toimivien sijoituspalvelun tarjoajien henkilökunnalle
asetettavista ammatillisista vaatimuksista;
6) millä ehdoilla kaupankäyntiosapuoleksi voidaan hyväksyä muita henkilöitä kuin sijoituspalveluyrityksiä ja
luottolaitoksia;
7) millaisia vaatimuksia, oikeuksia ja velvollisuuksia kaupankäyntiosapuolille tähän lakiin ja sen nojalla
annettuihin säännöksiin ja määräyksiin sekä pörssin sääntöihin perustuvien velvollisuuksien täyttämiseksi tai
muutoin asetetaan;
8) millaisia seuraamuksia arvopaperien liikkeeseenlaskijoille ja kaupankäyntiosapuolille voidaan pörssin
sääntöjen rikkomisesta määrätä ja miten ne määrätään;
9) jos kaupankäynnin kohteena on johdannaissopimus, sen ehdot;
10) millaisia vaatimuksia, oikeuksia ja velvollisuuksia kauppojen määrittämiseen ja toteuttamiseen liittyy .
Säännellyt markkinat voivat hyväksyä kaupankäyntiosapuoliksi sijoituspalvelulaissa tarkoitettuja
sijoituspalveluyrityksiä ja ulkomaisia ET A-sijoituspalveluyrityksiä, luottolaitostoiminnasta annetussa laissa
tarkoitettuja luottolaitoksia ja ulkomaisia ET A-luottolaitoksia, jotka tarjoavat sijoituspalvelua ja muita
henkilöitä:
1) jotka ovat riittävän hyvämaineisia;
2) joilla on riittävät kaupankäyntivalmiudet ja -taidot ja riittävä kokemus;
3) joilla on tarvittaessa riittävät or ganisaatiojärjestelyt; ja
4) joilla on hoitamaansa tehtävään nähden riittävät resurssit ottaen huomioon eri rahoitusjärjestelyt, joita
säännelty markkina on saattanut ottaa käyttöön liiketoimien asianmukaisen toimituksen takaamiseksi.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 15/427 §
Pörssin sääntöjen vahvistaminen
Pörssin säännöt ja niiden muutokset vahvistaa hakemuksesta valtiovarainministeriö. Säännöt on
vahvistettava, jos ne ovat tämän lain ja sen nojalla annettujen säännösten ja määräysten mukaiset ja jos
saadun selvityksen perusteella voidaan pitää todennäköisenä, että ne turvaavat luotettavan ja tasapuolisen
kaupankäynnin.
Hakemus on ratkaistava kolmen kuukauden kuluessa sen vastaanottamisesta tai, jos hakemus on
puutteellinen, siitä kun hakija on antanut asian ratkaisemista varten tarvittavat asiakirjat ja selvitykset. Päätös
on kuitenkin aina tehtävä kuuden kuukauden kuluessa hakemuksen vastaanottamisesta.
Valtiovarainministeriön on ennen sääntöjen vahvistamista pyydettävä Finanssivalvonnan lausunto. Jos päätös
koskee sähköön, maakaasuun tai päästöoikeuksiin perustuvaa johdannaissopimusta, lausunto on pyydettävä
myös Ener giavirastolta.
Valtiovarainministeriö voi kaupankäynnin luotettavuuden ja tasapuolisuuden turvaamiseksi määrätä
vahvistamissaan säännöissä olevien määräysten sisältöä muutettavaksi tai täydennettäväksi.
Valtiovarainministeriön on ennen määräyksen antamista kuultava pörssiä ja pyydettävä asiassa
Finanssivalvonnan lausunto.
Mitä 1 momentissa säädetään sääntöjen muutosten vahvistamisesta, ei sovelleta, jos muutokset ovat
merkitykseltään vähäisiä tai teknisiä. Pörssin on kuitenkin toimitettava sääntöjen muutokset
valtiovarainministeriölle ja Finanssivalvonnalle tiedoksi ennen niiden voimaantuloa. Jos syntyy
erimielisyyttä siitä, ovatko pörssin sääntöjen muutokset merkitykseltään vähäisiä tai teknisiä, ratkaisee asian
valtiovarainministeriö.
8 §
Rahoitusvälineen ottaminen kaupankäynnin kohteeksi säännellylle markkinalle
Pörssi saa ottaa liikkeeseenlaskijan hakemuksesta säännellylle markkinalle kaupankäynnin kohteeksi
arvopaperin, johon todennäköisesti kohdistuu riittävästi kysyntää ja tarjontaa ja jonka hinnanmuodostuksen
voidaan siten arvioida olevan luotettavaa.
Pörssi saa ottaa säännellylle markkinalle kaupankäynnin kohteeksi arvopaperin myös ilman
liikkeeseenlaskijan suostumusta, jos 1 momentin mukaiset vaatimukset täyttyvät ja jos sama arvopaperi on jo
otettu kaupankäynnin kohteeksi muulla säännellyllä markkinalla. Tällaiselle liikkeeseenlaskijalle ei saa
asettaa tiedonantovelvollisuuksia pörssin säännöissä. Pörssin on ilmoitettava liikkeeseenlaskijalle
arvopaperin kaupankäynnin kohteeksi ottamisesta ennen kaupankäynnin aloittamista.
Pörssi saa ottaa säännellylle markkinalle kaupankäynnin kohteeksi johdannaissopimuksen, jos sen
hinnanmuodostus on luotettavaa, ja johdannaissopimus voidaan selvittää luotettavalla tavalla.
Muista edellytyksistä, joilla pörssi voi ottaa rahoitusvälineen säännellylle markkinalle kaupankäynnin
kohteeksi, säädetään rahoitusvälineiden markkinat -direktiivin nojalla annetussa komission asetuksessa.
Säännellylle markkinalle kaupankäynnin kohteeksi haettavista arvopapereista julkaistavista esitteistä
säädetään arvopaperimarkkinalain 3 luvussa. (19.12.2018/1232)
Pörssin velvollisuudesta tehdä ilmoitus Finanssivalvonnalle rahoitusvälineestä, jonka ottamista
kaupankäynnin kohteeksi niiden kauppapaikassa on pyydetty tai joka on otettu kaupankäynnin kohteeksi
taikka jolla on käyty kauppaa ensimmäistä kertaa, säädetään EU:n markkinoiden väärinkäyttöasetuksen 4
artiklassa. Jos kaupankäynnin kohteeksi otetaan osake, joka ei ole kaupankäynnin kohteena muulla
säännellyllä markkinalla, pörssin on samalla ilmoitettava Finanssivalvonnalle EU:n rahoitusvälineiden
markkinat -asetuksen 2 artiklan 1 kohdan 17 alakohdan b alakohdassa edellytetyt arviot kyseisestä
osakkeesta.
Finanssivalvonta voi määrätä, että rahoitusvälineen ottamista kaupankäynnin kohteeksi säännellylle
markkinalle lykätään enintään kymmenellä perättäisellä pankkipäivällä kerrallaan. L ykkäys voidaan määrätä,
jos Finanssivalvonnalla on perusteltu syy epäillä, että rahoitusvälinettä kaupankäynnin kohteeksi hakeva
taikka se, joka toimeksiannon nojalla huolehtii kaupankäynnin kohteeksi hakemisesta, toimii tämän lain,
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 16/42arvopaperimarkkinalain tai niiden nojalla annettujen säännösten tai määräysten vastaisesti. Ennen
määräyksen antamista Finanssivalvonnan on varattava päätöksen kohteelle tilaisuus tulla kuulluksi, jollei
asian kiireellisyydestä tai muusta erityisestä syystä muuta johdu.
9 §
Arvopaperin ottaminen pörssilistalle
Pörssi saa liikkeeseenlaskijan hakemuksesta ottaa pörssilistalle arvopaperin, joka täyttää 8 §:n 1 ja 4
momentin ja tämän pykälän vaatimukset. Pörssilistadirektiivin täytäntöön panemiseksi tarpeellisista
vaatimuksista, joilla pörssi saa ottaa arvopaperin pörssilistalle, sekä niistä myönnettävistä poikkeuksista
säädetään tarkemmin valtiovarainministeriön asetuksella.
Osakkeeseen osakeyhtiölain mukaan oikeuttava arvopaperi voidaan ottaa pörssilistalle vain, jos
kaupankäynnin kohteeksi pörssin ylläpitämälle säännellylle markkinalle on otettu tai samanaikaisesti otetaan
samanlajinen osake kuin se, johon arvopaperi oikeuttaa.
Osakkeen liikkeeseenlaskijan on haettava pörssilistalla olevien osakkeiden kanssa samanlajisten osakkeiden
ottamista pörssilistalle vuoden kuluessa niiden liikkeeseenlaskusta, jollei liikkeeseenlaskija ole suostunut
siihen, että pörssi ottaa ne pörssilistalle ilman eri hakemusta.
Liikkeeseenlaskijan on haettava samaan liikkeeseenlaskuun kuuluvat arvopaperimarkkinalain 2 luvun 1 §:n 1
momentin 2 ja 3 kohdassa tarkoitetut arvopaperit samanaikaisesti pörssilistalle.
Pörssi voi sijoittajien suojaamiseksi hylätä hakemuksen arvopaperin ottamisesta pörssilistalle.
Pörssin on ratkaistava hakemus arvopaperin ottamisesta pörssilistalle kuuden kuukauden kuluessa
hakemuksen vastaanottamisesta. Jos pörssi pyytää tänä aikana hakijalta hakemuksesta lisäselvitystä, sanottu
määräaika lasketaan siitä päivästä, jona pörssi vastaanottaa lisäselvityksen. Jos pörssi ei tee ratkaisua
määräajassa, hakemus katsotaan hylätyksi.
Arvopaperin liikkeeseenlaskijalla on oikeus saattaa pörssin 5 ja 6 momentissa tarkoitettu päätös
Finanssivalvonnan käsiteltäväksi 30 päivän kuluessa päätöksestä tai 6 momentissa tarkoitetun määräajan
päättymisestä.
10 §
Pörssilistan pitäminen
Pörssi voi pitää pörssilistadirektiivissä tarkoitettua pörssilistaa säännellylle markkinalle kaupankäynnin
kohteeksi ottamistaan arvopapereista.
11 §
Kaupankäynnin keskeyttäminen tai lopettaminen
Pörssi voi päättää keskeyttää tai lopettaa kaupankäynnin rahoitusvälineellä, jos rahoitusväline tai
rahoitusvälineen arvopaperin liikkeeseenlaskija ei enää täytä pörssin sääntöjen vaatimuksia tai jos se on
muutoin tarpeen pörssin toiminnasta annettujen säännösten ja määräysten, pörssin sääntöjen tai hyvän tavan
vastaisen menettelyn vuoksi.
Pörssi voi keskeyttää tai lopettaa kaupankäynnin rahoitusvälineellä vastaavin edellytyksin myös
rahoitusvälineen liikkeeseenlaskijan hakemuksesta.
Pörssi ei saa kuitenkaan keskeyttää tai lopettaa kaupankäyntiä rahoitusvälineellä, jos se aiheuttaisi
merkittävää haittaa sijoittajille tai rahoitusmarkkinoiden asianmukaiselle toiminnalle.
Pörssin on keskeytettävä tai lopetettava kaupankäynti myös rahoitusvälineeseen liittyvällä
johdannaissopimuksella, jos toimenpide on tarpeen 1 momentissa tarkoitetun päätöksen tavoitteiden
tukemiseksi. Pörssin on keskeytettävä sähköön tai maakaasuun perustuvan johdannaissopimuksen
kaupankäynti myös, jos kaupankäynti vaarantaa sähkö- tai maakaasuhuoltoa tai on vahingoksi sähkö- tai
maakaasumarkkinoille tai jos sähkö- tai maakaasujärjestelmän toiminta on muusta pörssin säännöissä
mainitusta painavasta syystä häiriintynyt.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 17/42Finanssivalvonnan on määrättävä kaupankäynti keskeytettäväksi tai lopetettavaksi muulla Suomessa
toimivalla säännellyllä markkinalla, monenkeskisessä kaupankäyntijärjestelmässä ja or ganisoidussa
kaupankäyntijärjestelmässä tai määrättävä kauppojen sisäinen toteuttaja keskeyttämään tai lopettamaan
kaupankäynti samalla rahoitusvälineellä tai siihen liittyvällä johdannaissopimuksella, jos keskeyttämisen tai
lopettamisen syynä on:
1) epäily markkinoiden väärinkäytöstä;
2) julkinen ostotarjous; tai
3) liikkeeseenlaskijasta tai rahoitusvälineestä ei ole julkistettu sisäpiirintietoa EU:n markkinoiden
väärinkäyttöasetuksen 7 ja 17 artiklan mukaisesti.
Pörssi voi pyytää Finanssivalvontaa vahvistamaan 1, 2 tai 4 momentissa tarkoitetun kaupankäynnin
keskeytys- tai lopettamispäätöksen. Finanssivalvonnan on tällaisen pyynnön saatuaan ilman aiheetonta
viivytystä päätettävä, vahvistaako se pörssin tekemän päätöksen. Jos Finanssivalvonta päättää olla
vahvistamatta pörssin tekemää päätöstä, pörssin on ilman aiheetonta viivytystä jatkettava kaupankäyntiä
rahoitusvälineellä. (29.6.2021/598)
Pörssissä kaupankäynnin kohteena olevan rahoitusvälineen liikkeeseenlaskijalla on oikeus saattaa pörssin 1
tai 4 momentissa tarkoitettu päätös Finanssivalvonnan käsiteltäväksi 30 päivän kuluessa päätöksestä.
Sijoittajien etujen valvomiseksi toimivalla rekisteröidyllä yhdistyksellä samoin kuin joukkolainanhaltijoiden
edustajasta annetussa laissa (574/2017)  tarkoitetulla, kyseiseen joukkovelkakirjalainaan nimetyllä
joukkolainanhaltijoiden edustajalla, jos joukkolainanhaltijoiden kokous on niin päättänyt, sekä sijoittajalla,
joka omistaa kyseisiä rahoitusvälineitä tai niihin oikeuttavia rahoitusvälineitä, on oikeus saattaa 1 tai 2
momentissa tarkoitettu pörssin päätös Finanssivalvonnan käsiteltäväksi 30 päivän kuluessa päätöksestä.
Finanssivalvonnan on ilmoitettava pörssille asian saattamisesta sen käsiteltäväksi. Pörssin päätös lopettaa
kaupankäynti voidaan asian Finanssivalvonnan käsiteltäväksi saattamisesta huolimatta panna täytäntöön,
jollei Finanssivalvonta tai muutoksenhakuviranomainen toisin päätä.
Pörssin on julkistettava välittömästi päätös kaupankäynnin keskeyttämisestä, lopettamisesta tai
kaupankäynnin jatkamisesta rahoitusvälineellä. Lisäksi pörssin on ilmoitettava päätöksestä
Finanssivalvonnalle ja, jos päätös koskee 4 momentin toisessa virkkeessä tarkoitettua johdannaissopimusta,
Energiavirastolle.
Pörssin velvollisuudesta ilmoittaa Finanssivalvonnalle, kun rahoitusvälineellä ei enää käydä kauppaa tai se ei
ole enää otettuna kaupankäynnin kohteeksi, säädetään lisäksi EU:n markkinoiden väärinkäyttöasetuksen 4
artiklassa.
12 §
Finanssivalvonnan toimivaltuudet keskeyttää, lopettaa tai kieltää kaupankäynti rahoitusvälineillä 
Sen estämättä mitä 1 1 §:ssä säädetään, Finanssivalvonta voi määrätä pörssin keskeyttämään tai lopettamaan
kaupankäynnin tai kieltää pörssiä järjestämästä kaupankäyntiä rahoitusvälineillä, jos kaupankäynnissä,
rahoitusvälinettä koskevassa tiedonantovelvollisuudessa tai kaupankäynnin kohteeksi ottamiseen liittyvää
tiedonantovelvollisuutta täytettäessä toimitaan olennaisesti vastoin tätä lakia tai arvopaperimarkkinalakia
taikka niiden nojalla annettuja säännöksiä tai määräyksiä, EU:n rahoitusvälineiden markkinat -asetusta tai
EU:n markkinoiden väärinkäyttöasetusta taikka niiden tai rahoitusvälineiden markkinat -direktiivin
perusteella annettuja komission asetuksia tai päätöksiä tai pörssin sääntöjä taikka jos siihen on muu erityisen
painava syy .
Kieltoa ei voida kuitenkaan määrätä, jos siitä aiheutuu merkittävää haittaa sijoittajille tai
rahoitusmarkkinoiden asianmukaiselle toiminnalle. Finanssivalvonnan on ennen päätöksen tekemistä
kuultava pörssiä, jollei asian kiireellisyydestä tai muusta erityisestä syystä muuta johdu.
13 §
Finanssivalvonnan tehtävät ja ilmoitusvelvollisuus Euroopan arvopaperimarkkinaviranomaiselle 
Finanssivalvonnan on julkistettava välittömästi 1 1 ja 12 §:ään perustuvat päätöksensä.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 18/42Finanssivalvonnan on ilmoitettava 1 1 tai 12 §:ään perustuvasta päätöksestä Euroopan
arvopaperimarkkinaviranomaiselle ja muiden ET A-valtioiden Finanssivalvontaa vastaaville toimivaltaisille
viranomaisille.
Jos kyse on 1 1 §:n 4 momentin toisessa virkkeessä tarkoitetusta päätöksestä, Finanssivalvonnan on
ilmoitettava päätöksestä tarvittaessa myös Ener giavirastolle. (15.3.2019/295)
Jos ET A-valtion Finanssivalvontaa vastaava toimivaltainen viranomainen on ilmoittanut Finanssivalvonnalle
keskeyttäneensä tai lopettaneensa säännellyllä markkinalla kaupankäynnin kohteena olevan rahoitusvälineen
kaupankäynnin ja sama rahoitusväline tai siihen liittyvä johdannainen on kaupankäynnin kohteena pörssissä,
monenkeskisessä tai or ganisoidussa kaupankäyntijärjestelmässä taikka sisäisellä toteuttajalla Suomessa,
Finanssivalvonnan on kiellettävä kaupankäynti keskeytyksen ajan tai määrättävä se lopetettavaksi. Kieltoa ei
voida kuitenkaan määrätä, jos siitä aiheutuu merkittävää haittaa sijoittajille tai rahoitusmarkkinoiden
asianmukaiselle toiminnalle.
14 §
Arvopaperin poistaminen pörssilistalta
Arvopaperin poistamiseen pörssilistalta sovelletaan, mitä 1 1 §:ssä säädetään kaupankäynnin lopettamisesta.
Arvopaperin liikkeeseenlaskijalla on oikeus saattaa pörssin listalta poistamispäätös ja pörssin
liikkeeseenlaskijan hakemuksen johdosta tekemä päätös olla poistamatta arvopaperia pörssilistalta
Finanssivalvonnan käsiteltäväksi 30 päivän kuluessa päätöksestä. Sijoittajien etujen valvomiseksi toimivalla
rekisteröidyllä yhdistyksellä ja kyseiseen joukkovelkakirjalainaan nimetyllä joukkolainanhaltijoiden
edustajalla, jos joukkolainanhaltijoiden kokous on niin päättänyt, sekä sijoittajalla, joka omistaa tarkoitettuja
arvopapereita tai niihin oikeuttavia arvopapereita, on oikeus saattaa pörssin listalta poistamispäätös
Finanssivalvonnan käsiteltäväksi 30 päivän kuluessa päätöksestä. Finanssivalvonnan on ilmoitettava
pörssille asian saattamisesta sen käsiteltäväksi.
15 §
Kaupankäyntiosapuolen oikeudet
Pörssin on myönnettävä kaupankäyntiosapuolen oikeudet suomalaiselle sijoituspalvelun tarjoajalle ja muussa
ETA-valtiossa vastaavan toimiluvan saaneelle sijoituspalvelun tarjoajalle, joka täyttää laissa ja pörssin
säännöissä asetetut vaatimukset.
Muulle henkilölle, jolla on kotipaikka ET A-valtiossa, voidaan myöntää kaupankäyntiosapuolen oikeudet, jos
henkilö täyttää pörssin säännöissä asetetut vaatimukset ja henkilön luotettavuudesta, hyvämaineisuudesta,
kokemuksesta ja muusta sopivuudesta sekä toiminnan järjestämisestä saadun selvityksen perusteella tai
muutoin on todennäköistä, ettei henkilön osallistuminen kaupankäyntiin vaaranna kaupankäynnin
luotettavuutta. Henkilöllä on lisäksi oltava riittävät taloudelliset ja muut edellytykset täyttää
rahoitusvälineiden kaupoista johtuvat velvollisuutensa. (15.3.2019/295)
Pörssi voi myöntää kaupankäyntiosapuolen oikeudet myös muulle kuin 1 ja 2 momentissa tarkoitetulle
ulkomaiselle sijoituspalvelun tarjoajalle tai muulle henkilölle, jos hakija täyttää laissa, Finanssivalvonnan
määräyksissä ja pörssin säännöissä asetetut vaatimukset.
Sen lisäksi, mitä 6 §:ssä tarkoitetuissa pörssin säännöissä määrätään kaupankäyntiosapuolen oikeuksien
peruuttamisesta, pörssin on peruutettava määräajaksi tai toistaiseksi kaupankäyntiosapuolen oikeudet, jos
Finanssivalvonta sitä päätöksellään painavasta syystä vaatii. Finanssivalvonnan on ennen päätöksen
tekemistä kuultava pörssiä ja kaupankäyntiosapuolta, jollei asian kiireellisyydestä tai muusta erityisestä
syystä muuta johdu.
Pörssin on ilmoitettava Finanssivalvonnalle kaupankäyntiosapuolen oikeuksien myöntämisestä ja
peruuttamisesta sekä vuosittain lista kaupankäyntiosapuolista.
Edellä 1–3 momentissa tarkoitetulla henkilöllä, jonka kaupankäyntiosapuolen oikeudet on peruutettu, on
oikeus saattaa pörssin 6 §:n 1 momentin 4 kohdassa tarkoitettu päätös peruuttaa kaupankäyntiosapuolen
oikeudet Finanssivalvonnan käsiteltäväksi 30 päivän kuluessa päätöksestä. Finanssivalvonnan on
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 19/42ilmoitettava pörssille asian saattamisesta sen käsiteltäväksi. Pörssin päätös peruuttaa kaupankäyntiosapuolen
oikeudet voidaan asian Finanssivalvonnan käsiteltäväksi saattamisesta huolimatta panna täytäntöön, jollei
Finanssivalvonta tai muutoksenhakuviran-omainen toisin päätä.
16 §
Lyhyeksimyynnin rajoittaminen
Finanssivalvonnan oikeudesta määrätä tilapäisiä rajoituksia rahoitusvälineen lyhyeksimyynnille sen hinnan
merkittävän alentumisen vuoksi säädetään lyhyeksimyyntiasetuksen 23 artiklassa.
17 § (15.3.2019/295)
Sopimus markkinatakauksesta
Pörssin on laadittava kirjallinen sopimus markkinatakauksesta, johon kunkin markkinatakausstrategiaa
säännellyllä markkinalla toteuttavan sijoituspalvelun tarjoajan tulee sitoutua. Pörssin on huolehdittava, että
sillä on markkinatakausjärjestelmä, johon osallistuu riittävä määrä sijoituspalvelun tarjoajia ottaen huomioon
kaupankäynnin luonne ja laajuus.
Edellä 1 momentissa tarkoitetussa sopimuksessa on sovittava ainakin:
1) velvoitteesta antaa sitovia hintatarjouksia kilpailukykyisin hinnoin;
2) likviditeetin tarjoamisesta ja muista pörssin järjestelmään osallistumiseen liittyvistä velvoitteista;
3) mahdollisista hinnanalennuksesta tai muista kannustimista likviditeetin tarjoamiseksi sekä muista
markkinatakaukseen osallistumiseen liittyvistä oikeuksista.
Pörssin on valvottava, että kaupankäyntiosapuoli noudattaa tässä pykälässä tarkoitettua sopimusta.
Pörssin on toimitettava Finanssivalvonnalle tieto sopimuksen sisällöstä ja muut sen pyytämät tiedot ilman
aiheetonta viivytystä.
18 § (15.3.2019/295)
Algoritminen kaupankäynti
Pörssillä on oltava käytössään tehokkaat järjestelmät ja menettelytavat, sen varmistamiseksi, että
algoritminen kaupankäynti ei aiheuta tai ole omiaan aiheuttamaan tavanomaisesta poikkeavia
kaupankäyntiolosuhteita ja että pörssi voi käsitellä kaikkia algoritmisesta kaupankäynnistä
aiheutuneita tavanomaisesta poikkeavia kaupankäyntiolosuhteita. Pörssin järjestelmien ja menettelytapojen
tulee sisältää:
1) velvoite kaupankäyntiosapuolille testata algoritmejaan pörssin tarjoamassa testausympäristössä;
2) järjestelmä, jolla pörssi voi rajoittaa kaupankäyntiosapuolen järjestelmään kirjaamien toteutumattomien
tarjousten suhteellista osuutta;
3) järjestelmä, jolla pörssi voi hallinnoida pienintä mahdollista hinnanmuutosväliä.
Pörssin on varmistettava, että sen toimintaperiaatteet konesalipalveluista ovat avoimia, tasapuolisia ja
syrjimättömiä.
Pörssin on huolehdittava siitä, että se pystyy tunnistamaan kaupankäyntiosapuolten algoritmisella
kaupankäynnillä tuotetut toimeksiannot, niiden luomiseen käytetyt algoritmit ja toimeksiannoista vastaavat
henkilöt. Pörssin on annettava tiedot Finanssivalvonnalle pyynnöstä ilman aiheetonta viivytystä.
19 § (15.3.2019/295)
Suora sähköinen markkinoillepääsy
Pörssi voi sallia, että kaupankäyntiosapuolena oleva sijoituspalvelun tarjoaja tarjoaa suoran sähköisen
markkinoillepääsyn asiakkaalleen. Suoralla sähköisellä markkinoillepääsyllä tarkoitetaan järjestelyä, jossa
kaupankäyntiosapuoli antaa asiakkaalle luvan käyttää sen kaupankäyntitunnusta siten, että asiakas voi
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 20/42välittää rahoitusvälineeseen liittyviä toimeksiantoja sähköisesti suoraan kauppapaikkaan. Suoraa sähköistä
markkinoillepääsyä hyödyntävänä asiakkaana voi toimia ulkomainen sijoituspalvelun tarjoaja tai muu
henkilö, jos asiakas täyttää laissa, Finanssivalvonnan määräyksissä ja pörssin säännöissä asetetut
vaatimukset. (18.6.2021/530)
Pörssin on huolehdittava siitä, että kaupankäyntiosapuoli arvioi asiakkaidensa sopivuutta 1 momentissa
tarkoitetun järjestelyn käyttämiseen.
Kaupankäyntiosapuoli vastaa suoraa sähköistä markkinoillepääsyä käyttäneen asiakkaansa toimeksiannoista
ja kaupoista.
Pörssin on asetettava asianmukaiset vaatimukset sähköisellä markkinoillepääsyllä toteutettavan
kaupankäynnin riskinhallintamenetelmille ja raja-arvoille. Pörssillä on oltava järjestelmät ja menettelytavat,
joilla se pystyy erottamaan ja tarvittaessa lopettamaan suoraa sähköistä markkinoillepääsyä käyttävän
henkilön toimeksiannot tai kaupankäynnin ja joilla se voi keskeyttää tai lopettaa kaupankäyntiosapuolen
tarjoaman suoran sähköisen markkinoillepääsyn, jos kaupankäyntiosapuoli tai sen asiakas ei noudata, mitä
tässä pykälässä säädetään.
20 §
Hinnanmuutosvälit
Pörssillä on oltava asianmukaiset järjestelyt rahoitusvälineiden hinnanmuutosväleiksi. Pörssin on otettava
järjestelyssä huomioon rahoitusvälineen likviditeettiluonne eri markkinoilla ja osto- ja myyntitarjousten
erojen keskiarvo sekä mukautettava hinnanmuutosväli rahoitusvälineittäin.
Hinnanmuutosvälien soveltaminen ei saa estää pörssiä täsmäyttämästä vallitsevien osto- ja myyntihintojen
keskipisteessä sellaisia toimeksiantoja, jotka ovat kooltaan suuria. (8.5.2020/318)
21 § (15.3.2019/295)
Liiketoimintakellojen yhdenmukaistaminen
Pörssin ja sen kaupankäyntiosapuolten on tahdistettava yhdenmukaiseksi liiketoimintakellot, joita
käyttämällä tallennetaan raportoitavien tapahtumien päiväys ja kellonaika.
Mitä tässä säädetään pörssin ja sen kaupankäyntiosapuolten liiketoimintakellojen yhdenmukaistamisesta,
sovelletaan myös 5 ja 6 luvussa tarkoitettuihin kauppapaikkoihin.
22 § (15.3.2019/295)
Rahoitusvälineen kaupankäynnin lyhytaikainen keskeyttäminen
Pörssillä on oltava järjestelmä ja sisäiset menettelytavat kaupankäynnin merkittävien toimintahäiriöiden
välttämiseksi, jotka ovat riittävät:
1) kaupankäynnin keskeyttämiseen tai rajoittamiseen lyhytaikaisesti, jos rahoitusvälineen hinta muuttuu
merkittävästi lyhyessä ajassa säännellyllä markkinalla tai siihen liittyvällä markkinalla;
2) kaupankäynnin tai muun liiketoimen peruuttamiseen, muuttamiseen tai korjaamiseen.
Pörssin on varmistettava, että kaupankäynnin lyhytaikaisen keskeyttämisen raja-arvot määritellään tavalla,
jossa otetaan huomioon:
1) rahoitusvälineen likviditeetti;
2) markkinamallin luonne;
3) markkinamallin käyttäjien laji.
Pörssin on ilmoitettava lyhytaikaisen keskeyttämisen raja-arvot ja niiden olennaiset muutokset
Finanssivalvonnalle ilman aiheetonta viivytystä. Finanssivalvonnan on ilmoitettava tiedot edelleen Euroopan
arvopaperimarkkinaviranomaiselle.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 21/42Pörssin on ilmoitettava kaupankäynnin keskeytyksestä Finanssivalvonnalle, jos pörssi on likviditeetillä
mitattuna olennainen säännelty markkina kyseiselle rahoitusvälineelle. Finanssivalvonnan tulee ilmoittaa
keskeytyksestä tarvittaessa muille toimivaltaisille viranomaisille.
23 § (15.3.2019/295)
Tarjousten hylkääminen
Pörssillä on oltava järjestelmät ja menettelytavat tarjousten hylkäämiseksi, jos tarjous ylittää ennalta
määritellyt määriä ja hintoja koskevat raja-arvot tai on selvästi virheellinen.
24 §
Kauppojen selvitys
Pörssin on järjestettävä asianmukaisesti säännellyllä markkinalla tehtyjen kauppojen selvitys. Pörssin
osapuolilla on oltava tosiasiallinen ja syrjimätön pääsy kauppojen selvitysjärjestelmiin.
Jos pörssi käyttää kauppojen selvitykseen arvo-osuusjärjestelmästä ja selvitystoiminnasta annetussa laissa
tarkoitettua keskusvastapuolta, pörssin, mainitussa laissa tarkoitetun arvopaperikeskuksen ja
keskusvastapuolen on järjestettävä yhteistoimintansa siten, ettei kaupankäynnin luotettavuus tai
rahoitusmarkkinoiden vakaus vaarannu.
Pörssin on ilmoitettava kauppojen selvitystä koskevissa järjestelyissä tapahtuvista muutoksista hyvissä ajoin
etukäteen valtiovarainministeriölle, Suomen Pankille ja Finanssivalvonnalle. Finanssivalvonta voi kieltää
pörssiä käyttämästä kauppojen selvityksessä muussa ET A-valtiossa sijaitsevaa keskusvastapuolta tai
arvopaperikeskusta, jos sen käyttäminen todennäköisesti vaarantaa kaupankäynnin luotettavuuden tai
rahoitusmarkkinoiden vakauden.
Pörssin velvollisuudesta käyttää keskusvastapuolta johdannaiskauppojen selvitykseen säädetään EU:n
rahoitusvälineiden markkinat -asetuksen 29 artiklassa.
25 §
Kaupankäyntiosapuolen oikeus valita arvopaperikeskus
Kaupankäyntiosapuolella on oikeus käyttää kauppojen selvitykseen myös muuta arvopaperikeskusta kuin
pörssin käyttämää arvopaperikeskusta säännellyllä markkinalla tehdyistä kaupoista johtuvien
velvollisuuksiensa toteuttamiseksi, jos pörssin ja mainittujen arvopaperikeskusten yhteistoiminta on
järjestetty siten, ettei kaupankäynnin luotettavuus tai rahoitusmarkkinoiden vakaus vaarannu.
Jos kaupankäyntiosapuoli aikoo käyttää 1 momentin mukaista oikeutta, siitä on ilmoitettava etukäteen
asianomaiselle pörssille, Suomen Pankille ja Finanssivalvonnalle. Ilmoituksessa tulee esittää selvitys
yhteistoimintajärjestelyistä, joilla turvataan kaupankäynnin luotettavuus ja rahoitusmarkkinoiden vakaus.
Finanssivalvonta voi kieltää kaupankäyntiosapuolta käyttämästä kauppojen selvitykseen 1 momentissa
tarkoitettua muuta arvopaperikeskusta, jos sen käyttäminen todennäköisesti vaarantaa kaupankäynnin
luotettavuuden tai rahoitusmarkkinoiden vakauden.
26 § (15.3.2019/295)
Hyödykejohdannaispositioiden hoidon valvonta
Pörssillä on oltava avoimet ja syrjimättömät järjestelmät ja menettelyt, joilla se valvoo
hyödykejohdannaisilla sekä päästöoikeuksilla ja niiden johdannaisilla kauppaa käyvien positioita. Pörssin on
otettava valvonnassaan huomioon kauppaa käyvien henkilöiden ja markkinaosapuolten luonne ja se, miten
ne käyttävät kaupankäynnin kohteeksi otettuja sopimuksia. Pörssillä on oikeus saada johdannaisposition
haltijalta kaikki valvonnassa tarvitsemansa tiedot, mukaan lukien positiot sellaisissa muissa kauppapaikoissa
olevissa samaan kohde-etuuteen perustuvissa hyödykejohdannaisissa, joilla on samat ominaispiirteet, sekä
taloudelliselta kannalta vastaavissa OTC-sopimuksissa. (19.1 1.2021/940)
Pörssi voi vaatia johdannaisposition haltijaa pienentämään positiotaan tilapäisesti tai pysyvästi sekä
tarvittaessa sulkemaan position.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 22/42Jos kaupankäyntiosapuoli ei noudata edellä 2 momentissa tarkoitettua pörssin vaatimusta, voi pörssi toteuttaa
välttämättömät toimenpiteet johdannaisposition haltijan lukuun.
Pörssi voi tarvittaessa suuren tai määräävän position vaikutuksen lieventämiseksi velvoittaa
johdannaisposition haltijaa tarjoamaan väliaikaisesti etukäteen sovitulla hinnalla ja etukäteen sovitun määrän
likviditeettiä sen lisäämiseksi markkinalla.
Pörssin on toimitettava Finanssivalvonnalle 1 momentissa tarkoitettuja järjestelmiä ja menettelytapoja
koskevat riittävät tiedot.
27 §
Tarjouskirjan tietojen toimittaminen Finanssivalvonnalle
Pörssin on toimitettava ilman aiheetonta viivytystä Finanssivalvonnalle sen pyynnöstä tiedot tarjouskirjasta.
28 §
Kaupankäyntimaksut
Pörssin perimien maksujen on oltava tasapuolisia ja syrjimättömiä. Pörssin on huolehdittava, että tiedot
maksujen määräytymisperusteista ovat julkisesti saatavilla.
Pörssi voi periä korkeampia maksuja:
1) toimeksiannoista, jotka myöhemmin perutaan;
2) kaupankäyntiosapuolilta, joiden toimeksiannoista suuri osa perutaan;
3) kaupankäyntiosapuolilta, jotka käyttävät huippunopeaa algoritmista kaupankäyntiä.
Jos pörssi myöntää kaupankäyntialennuksia, sen on vastineeksi asetettava markkinatakausvelvoitteita
kyseiselle osakkeelle tai soveltuvalle osakekorille.
Maksut eivät saa luoda kannustimia toimeksiantojen tai liiketoimien toteuttamiseen siten, että se lisää
tavanomaisesta poikkeavaa kaupankäyntiä tai edellytyksiä markkinoiden väärinkäytölle.
29 §
Velvollisuus tehdä sisäpiiri-ilmoitus
Pörssin sisäpiiriläisen on ilmoitettava säännellyllä markkinalla tai monenkeskisessä
kaupankäyntijärjestelmässä kaupankäynnin kohteena Suomessa olevia osakkeita ja sellaisia rahoitusvälineitä,
joiden arvo määräytyy kyseisten osakkeiden perusteella, koskevat tiedot 31 §:ssä tarkoitettuun pörssin
sisäpiirirekisteriin siten kuin 30 §:ssä säädetään, jäljempänä sisäpiiri-ilmoitus .
Pörssin sisäpiiriläisellä  tarkoitetaan:
1) pörssin hallituksen ja hallintoneuvoston jäsentä ja varajäsentä, toimitusjohtajaa ja toimitusjohtajan
varamiestä sekä tilintarkastajaa, varatilintarkastajaa ja tilintarkastusyhteisön toimihenkilöä, jolla on
päävastuu yhtiön tilintarkastuksesta;
2) pörssin palveluksessa olevaa muuta henkilöä, joka asemansa tai tehtäviensä johdosta saa säännöllisesti
haltuunsa 1 momentissa tarkoitettuja osakkeita tai rahoitusvälineitä koskevaa sisäpiiritietoa.
30 §
Sisäpiiri-ilmoitus
Pörssin sisäpiiriläisen on tehtävä sisäpiiri-ilmoitus neljäntoista päivän kuluessa siitä, kun hänet on nimitetty
29 §:n 2 momentissa tarkoitettuun tehtäväänsä.
Sisäpiiri-ilmoituksessa on mainittava:
1) vajaavaltainen, jonka edunvalvoja sisäpiiriläinen on;
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 23/422) yhteisö tai säätiö, jossa sisäpiiriläisellä tai 1 kohdassa tarkoitetulla vajaavaltaisella on suoraan tai
välillisesti määräysvalta;
3) omistamansa sekä 1 kohdassa tarkoitetun vajaavaltaisen ja 2 kohdassa tarkoitetun yhteisön tai säätiön
omistamat säännellyllä markkinalla tai monenkeskisessä kaupankäyntijärjestelmässä kaupankäynnin
kohteena Suomessa olevat osakkeet ja sellaiset rahoitusvälineet, joiden arvo määräytyy kyseisten osakkeiden
perusteella.
Sisäpiiriläisen on tehtävässä ollessaan seitsemän päivän kuluessa ilmoitettava pörssille:
1) 2 momentin 3 kohdassa tarkoitetuilla osakkeilla ja rahoitusvälineillä tehdyt hankinnat ja luovutukset, kun
omistuksen muutos on vähintään 5 000 euroa;
2) muut tässä pykälässä tarkoitetuissa tiedoissa tapahtuvat muutokset.
Edellä 2 momentin 2 ja 3 kohdassa tarkoitettuja tietoja ei tarvitse ilmoittaa siltä osin kuin ne koskevat
asunto-osakeyhtiötä, asunto-osakeyhtiölain (1599/2009) 28 luvun 2 §:ssä  tarkoitettua keskinäistä
kiinteistöosakeyhtiötä, aatteellista tai taloudellista yhdistystä taikka voittoa tavoittelematonta yhteisöä. Jos
yhteisö käy säännöllisesti kauppaa rahoitusvälineellä, sitä koskevat tiedot on kuitenkin ilmoitettava.
Ilmoitukseen on sisällytettävä asianomaisen henkilön, yhteisön tai säätiön yksilöimiseksi tarvittavat tiedot
sekä osakkeita ja muita rahoitusvälineitä koskevat tiedot.
Jos 2 momentin 3 kohdassa tarkoitetut osakkeet tai rahoitusvälineet on liitetty arvo-osuusjärjestelmään,
pörssi voi järjestää menettelyn, jossa tiedot saadaan arvo-osuusjärjestelmästä. Tällöin ei erillisiä ilmoituksia
ole tehtävä.
31 §
Pörssin sisäpiirirekisteri
Pörssin on pidettävä 30 §:ssä tarkoitetuista sisäpiiri-ilmoituksista rekisteriä ( pörssin sisäpiirir ekisteri ), josta
ilmenevät kunkin sisäpiiriläisen kohdalla sisäpiiriläisen, 30 §:n 2 momentin 1 kohdassa tarkoitetun
vajaavaltaisen ja 2 kohdassa tarkoitetun yhteisön tai säätiön omistamat sanotussa momentissa tarkoitetut
osakkeet ja rahoitusvälineet sekä eriteltyinä hankinnat ja luovutukset. (15.3.2019/295)
Jos ilmoitukset tehdään 30 §:n 6 momentin mukaisesti, pörssin sisäpiirirekisteri voidaan tältä osin muodostaa
arvo-osuusjärjestelmästä saatavista tiedoista.
Pörssin sisäpiirirekisterin ylläpito on järjestettävä luotettavalla tavalla. Rekisteriin merkityt tiedot on
säilytettävä viisi vuotta tiedon merkitsemisestä. Jokaisella on oikeus saada kulujen korvaamista vastaan
otteita ja jäljennöksiä rekisterin tiedoista. Luonnollisen henkilön henkilötunnus ja osoite sekä muun
luonnollisen henkilön kuin sisäpiiriläisen nimi eivät kuitenkaan ole julkisia.
32 §
Pörssin toiminta toisessa ETA-valtiossa
Pörssin, joka aikoo tarjota toiseen ET A-valtioon sijoittautuneelle sijoituspalvelun tarjoajalle tai muulle
henkilölle suoran mahdollisuuden käydä kauppaa säännellyllä markkinalla, on ilmoitettava tästä hyvissä
ajoin etukäteen Finanssivalvonnalle. Ilmoituksesta on käytävä ilmi tarkemmat tiedot siitä, missä ja miten
mahdollisuutta käydä kauppaa aiotaan tarjota.
Finanssivalvonnan on kuukauden kuluessa ilmoituksen vastaanottamisesta toimitettava saamansa tiedot sen
ETA-valtion Finanssivalvontaa vastaavalle toimivaltaiselle viranomaiselle, johon sijoittautuneille
sijoituspalvelun tarjoajille tai muille henkilöille pörssi aikoo tarjota suoraa mahdollisuutta käydä kauppaa.
Finanssivalvonnan on ET A-valtion Finanssivalvontaa vastaavan toimivaltaisen viranomaisen pyynnöstä
ilmoitettava tälle viranomaiselle, mille siihen valtioon sijoittautuneelle sijoituspalvelun tarjoajalle tai muulle
henkilölle pörssi on myöntänyt kaupankäyntiosapuolen oikeudet.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 24/42Mitä 1–3 momentissa säädetään, sovelletaan myös pörssin ylläpitämään monenkeskiseen ja or ganisoituun
kaupankäyntijärjestelmään.
33 §
Ilmoitukset muille ETA-valtioille ja Euroopan arvopaperimarkkinaviranomaiselle
Valtiovarainministeriön on ylläpidettävä rahoitusvälineiden markkinat -direktiivin mukaisesti luetteloa
säännellyistä markkinoista, joille on tämän lain mukaisesti vahvistettu säännöt. Valtiovarainministeriön on
annettava luettelo tiedoksi muille ET A-valtioille ja Euroopan arvopaperimarkkinaviranomaiselle, jos sääntöjä
vahvistettaessa on voitu varmistua siitä, että kaupankäynti säännellyllä markkinalla täyttää tiedoksiannolle
asetetut vaatimukset. Samalla tavalla on ilmoitettava luetteloon tehdyistä muutoksista.
2 momentti on kumottu L:lla 15.3.2019/295 .
34 §
Markkinointi
Säänneltyä markkinaa ei saa markkinoida antamalla totuudenvastaisia tai harhaanjohtavia tietoja taikka
käyttämällä hyvän tavan vastaista tai muutoin sopimatonta menettelyä.
Tieto, jonka totuudenvastaisuus tai harhaanjohtavuus käy ilmi tiedon esittämisen jälkeen ja jolla saattaa olla
olennaista merkitystä sijoittajalle, on viivytyksettä oikaistava tai täydennettävä riittävällä tavalla.
35 §
Kaupankäyntikalenteri
Finanssivalvonnan on julkaistava internetsivuillaan kalenteri pörssin ylläpitämän säännellyn markkinan
kaupankäyntipäivistä.
36 §
Finanssivalvonnan määräyksenantovaltuus
Finanssivalvonta voi antaa tarkempia määräyksiä:
1) 1 §:ssä tarkoitetusta riskienhallinnasta pörssin operatiivisten riskien osalta;
2) 4 §:n mukaisista pörssin toiminnan ulkoistamisen edellytyksistä ja 5 §:ssä tarkoitetun ilmoituksen
sisällöstä;
3) 30 §:ssä tarkoitetun sisäpiiri-ilmoituksen sisällöstä ja tekotavasta;
4) 31 §:ssä tarkoitetun pörssin sisäpiirirekisterin sisällöstä ja tietojen merkintätavasta.
Finanssivalvonta antaa tarkemmat määräykset edellytyksistä, joiden mukaisesti pörssi voi myöntää
kaupankäyntiosapuolen oikeudet 15 §:n 3 momentissa tarkoitetulle ulkomaiselle sijoituspalvelun tarjoajalle
tai muulle henkilölle. Lisäksi Finanssivalvonta antaa tarkemmat määräykset edellytyksistä, joiden mukaisesti
suoraa sähköistä markkinoillepääsyä hyödyntävänä asiakkaana voi toimia 19 §:n 1 momentissa tarkoitettu
ulkomainen sijoituspalvelun tarjoaja tai muu henkilö. Määräysten on turvattava Finanssivalvonnalle riittävä
tietojensaantioikeus kaupankäyntiosapuolen asiakkaista. (18.6.2021/530)
4 luku
Ulkomaisen pörssin toiminta Suomessa
1 §
Toisen ETA-valtion pörssi
Ennen kuin toisessa ET A-valtiossa toimiluvan saanut pörssiä vastaava markkinoiden ylläpitäjä voi tarjota
Suomeen sijoittuneelle sijoituspalvelun tarjoajalle tai muulle henkilölle suoran mahdollisuuden käydä
kauppaa säännellyllä markkinalla, on sille toimiluvan myöntäneen valtion toimivaltaisen viranomaisen
tehtävä asiasta ilmoitus Finanssivalvonnalle.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 25/42Mitä 1 momentissa säädetään, sovelletaan myös kaupankäynnin järjestäjän ylläpitämään monenkeskiseen ja
organisoituun kaupankäyntijärjestelmään.
2 §
Kolmannen maan pörssi
Kolmannessa maassa toimiluvan saanut pörssiä vastaava markkinoiden ylläpitäjä, jäljempänä kolmannen
maan pörssi , saa valtiovarainministeriön luvalla tarjota Suomeen sijoittuneelle sijoituspalvelun tarjoajalle tai
muulle henkilölle suoran mahdollisuuden osallistua säänneltyä markkinaa vastaavaan kaupankäyntiin.
3 §
Kolmannen maan pörssin lupahakemus
Edellä 2 §:ssä tarkoitettua lupaa koskevaan hakemukseen on liitettävä toimintasuunnitelma ja riittävät
selvitykset kolmannen maan pörssin:
1) omistuksesta;
2) johdosta ja tilintarkastajista;
3) sisäisestä valvonnasta ja riskien hallinnasta;
4) mahdollisten eturistiriitojen ja sidonnaisuuksien käsittelystä;
5) taloudellisista toimintaedellytyksistä;
6) kotivaltion lainsäädännöstä ja arvopaperimarkkinoiden valvonnasta.
4 §
Luvan myöntäminen kolmannen maan pörssille
Valtiovarainministeriö voi myöntää 2 §:ssä tarkoitetun luvan kolmannen maan pörssille, jos:
1) kolmannen maan pörssiin sen kotivaltiossa sovellettava lainsäädäntö vastaa kansainvälisesti hyväksyttyjä
arvopaperimarkkinoiden valvontaa ja rahoitusjärjestelmän rikollisen hyväksikäytön estämistä koskevia
suosituksia;
2) kolmannen maan pörssin taloudelliset toimintaedellytykset, sisäinen valvonta ja riskien hallinta,
mahdollisten eturistiriitojen ja sidonnaisuuksien käsittely sekä omistajien ja johdon sopivuus ja luotettavuus
eivät olennaisesti poikkea tämän lain vaatimuksista;
3) kolmannen maan pörssiä valvotaan sen kotivaltiossa riittävän tehokkaasti;
4) toiminnan harjoittamisesta ei aiheudu Suomessa vaaraa sijoittajien eduille.
Ennen luvan myöntämistä tulee kolmannen maan pörssin toiminnan valvonnasta sen kotivaltiossa vastaavan
viranomaisen ja Finanssivalvonnan välillä olla allekirjoitettu kolmannen maan pörssin valvontaa koskeva
Finanssivalvonnasta annetun lain 66 §:ssä tarkoitettu valvontapöytäkirja.
Valtiovarainministeriö voi lupaa myöntäessään luvan hakijaa kuultuaan asettaa toiminnan harjoittamista
koskevia kaupankäynnin luotettavuuden tai rahoitusmarkkinoiden vakauden kannalta tarpeellisia rajoituksia
ja ehtoja.
Valtiovarainministeriön on ennen asian ratkaisemista pyydettävä hakemuksesta lausunto kolmannen maan
pörssin toimintaa sen kotivaltiossa valvovalta viranomaiselta, Suomen Pankilta ja Finanssivalvonnalta.
5 §
Luvan peruuttaminen sekä toiminnan keskeyttäminen
Kolmannen maan pörssille myönnetyn luvan peruuttamiseen ja sanotun pörssin Suomessa harjoittaman
toiminnan keskeyttämiseen sovelletaan vastaavasti, mitä 2 luvun 14 §:ssä säädetään pörssin toimiluvan
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 26/42peruuttamisesta ja 2 luvun 15 §:ssä pörssin toiminnan keskeyttämisestä.
Sen lisäksi, mitä 2 luvun 14 §:n 2 momentissa ja 2 luvun 15 §:n 2 momentissa säädetään,
valtiovarainministeriön on ennen 1 momentissa tarkoitetun päätöksen tekemistä varattava kolmannen maan
pörssin toimintaa sen kotivaltiossa valvovalle viranomaiselle tilaisuus tulla kuulluksi, jollei asian
kiireellisyydestä muuta johdu.
6 § (15.3.2019/295)
6 § on kumottu L:lla 15.3.2019/295 .
5 luku
Monenkeskiseen ja organisoituun kaupankäyntijärjestelmään sovellettavat vaatimukset
Monenkeskiseen ja organisoituun kaupankäyntijärjestelmään sovellettavat yleiset vaatimukset
1 § (15.3.2019/295)
Oikeus ylläpitää monenkeskistä ja organisoitua kaupankäyntijärjestelmää
Monenkeskistä kaupankäyntijärjestelmää ja or ganisoitua kaupankäyntijärjestelmää voivat ylläpitää tämän
luvun mukaisesti vain pörssi, sijoituspalvelulaissa tarkoitettu sijoituspalveluyritys, luottolaitostoiminnasta
annetussa laissa tarkoitettu luottolaitos ja kolmannen maan yrityksen sivuliike.
Mitä 3 luvun 1 1–13, 16, 21, 22, 26 ja 27 §:ssä säädetään pörssistä tai säännellystä markkinasta, koskee myös
monenkeskistä ja or ganisoitua kaupankäyntijärjestelmää sekä monenkeskisen tai or ganisoidun
kaupankäynnin järjestäjää.
Mitä 2 luvun 15–18 §:ssä säädetään pörssistä sekä sen johtoon kuuluvasta, koskee vastaavasti
monenkeskisen kaupankäynnin järjestäjää sekä sen johtoon kuuluvaa.
Mitä 3 luvun 3 §:ssä säädetään rikkomuksista ilmoittamisesta, koskee myös monenkeskisen ja or ganisoidun
kaupankäynnin järjestäjää.
Mitä sijoituspalvelulain 7 luvun 2 §:n 2–5 momentissa, 5 §:n 1 momentissa, 7 §:n 1, 3 ja 4 momenteissa, 9
§:n 3 momentissa, 7 a luvussa, 9 luvun 1 ja 4 §:ssä ja 4 a §:n 3 momentissa sekä 10 luvun 1 1 ja 12 §:ssä
säädetään sijoituspalveluyrityksen toiminnan järjestämisestä, koskee myös monenkeskisen ja or ganisoidun
kaupankäynnin järjestäjää.
Monenkeskisen kaupankäyntijärjestelmän toiminnassa ja monenkeskisessä kaupankäyntijärjestelmässä
toimittaessa ei saa menetellä arvopaperimarkkinalain 1 luvun 2 §:ssä säädetyn hyvän
arvopaperimarkkinatavan vastaisesti.
2 §
Monenkeskisen tai organisoidun kaupankäyntijärjestelmän säännöt
Monenkeskistä ja or ganisoitua kaupankäyntijärjestelmää varten on oltava läpinäkyvät säännöt niiden
rahoitusvälineiden määrittämistä koskevista perusteista, joilla voidaan käydä kauppaa niiden järjestelmissä ja
menettelytavat, joilla varmistetaan tasapuolinen ja asianmukainen kaupankäynti. Kaupankäyntijärjestelmässä
on noudatettava objektiivisia perusteita toimeksiantojen toteuttamiseksi tehokkaasti. Järjestelmän moitteeton
tekninen toimivuus on pystyttävä varmistamaan ja järjestelmässä on oltava tehokkaat varajärjestelmät
varsinaisen järjestelmän toimintahäiriöihin ja niistä aiheutuviin riskeihin varautumiseksi.
Monenkeskisen tai or ganisoidun kaupankäynnin järjestäjän on laadittava ja pidettävä yleisön saatavilla
säännöt, jotka sisältävät määräykset ainakin seuraavista asioista:
1) miten ja millä perusteilla rahoitusväline otetaan kaupankäynnin kohteeksi;
2) miten kaupankäynti tapahtuu;
3) miten ja millä perusteilla kaupankäyntiosapuolen oikeudet myönnetään ja peruutetaan;
4) mitä oikeuksia ja velvoitteita kaupankäyntiosapuolille asetetaan;
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 27/425) millaisia seuraamuksia kaupankäyntiosapuolille voidaan määrätä sääntöjen rikkomisesta ja miten ne
määrätään.
Jos monenkeskisen tai or ganisoidun kaupankäynnin järjestäjä ylläpitää monenkeskistä tai or ganisoitua
kaupankäyntijärjestelmää, johon arvopaperi otetaan kaupankäynnin kohteeksi arvopaperin
liikkeeseenlaskijan hakemuksesta, on säännöissä määrättävä sen lisäksi, mitä 1 momentissa säädetään:
1) millaisia vaatimuksia, oikeuksia ja velvollisuuksia arvopaperien liikkeeseenlaskijoille ja niiden hallinnolle
tähän lakiin ja sen nojalla annettuihin säännöksiin ja määräyksiin sekä monenkeskisen
kaupankäyntijärjestelmän sääntöihin perustuvien velvollisuuksien täyttämiseksi tai muutoin asetetaan;
2) miten ja missä menettelyssä arvopaperia ja sen liikkeeseenlaskijaa koskevat tiedot julkistetaan;
3) miten arvopaperia ja sen liikkeeseenlaskijaa koskevat tiedot laaditaan ja julkaistaan, jos arvopaperista ei
ole julkaistava arvopaperimarkkinalain 3 luvussa tarkoitettua esitettä;
4) millaisia seuraamuksia arvopaperien liikkeeseenlaskijoille voidaan määrätä sääntöjen rikkomisesta ja
miten ne määrätään.
(19.12.2018/1232)
Monenkeskisen tai or ganisoidun kaupankäynnin järjestäjän on toimitettava säännöt ja niiden muutokset
Finanssivalvonnalle hyvissä ajoin ennen niiden voimaantuloa. Finanssivalvonnan on valvottava, että säännöt
täyttävät 1 ja 2 momentissa säädetyt vaatimukset.
3 §
Kaupankäynnin järjestäjän tiedonantovelvollisuus
Monenkeskisen ja or ganisoidun kaupankäynnin järjestäjän on annettava kaupankäynnin kohteena olevasta
rahoitusvälineestä riittävästi tietoa tai muutoin varmistettava tiedon julkinen saatavuus, jotta
kaupankäyntiosapuolet voivat tehdä perustellun arvion rahoitusvälineestä. Tietojen antamisessa on otettava
huomioon tiedon käyttäjät ja kaupankäynnin kohteena olevan rahoitusvälineen erityispiirteet.
4 §
Eturistiriitojen hallinta ja järjestelmien luotettavuus
Monenkeskisen ja or ganisoidun kaupankäynnin järjestäjällä on oltava riittävät järjestelmät ja menettelytavat,
joilla se voi tunnistaa ja hallita eturistiriitoja, jotka voivat aiheuttaa vahinkoa kaupankäyntijärjestelmän,
kaupankäyntiosapuolten ja käyttäjien asianmukaiselle toiminnalle ja vaarantaa järjestelmän jatkuvuuden.
Monenkeskisen tai or ganisoidun kaupankäynnin järjestäjän on noudatettava, mitä 3 luvun 1 §:n 3 ja 4
momentissa sekä 1 1, 17–20, 23 ja 28 §:ssä säädetään toiminnan järjestämisestä, järjestelmien
häiriönsietokyvystä, kauppojen hintavaihtelurajoista ja sähköisestä kaupankäynnistä ja sillä on oltava sitä
varten käytössään kaikki tarvittavat tehokkaat järjestelmät, menettelyt ja järjestelyt. (29.6.2021/598)
5 §
Rahoitusvälineen ottaminen kaupankäynnin kohteeksi
Monenkeskisen tai or ganisoidun kaupankäynnin järjestäjä voi ottaa kaupankäynnin kohteeksi
rahoitusvälineen, jota koskevien tietojen saatavuus voidaan turvata 3 §:ssä säädetyllä tavalla. Arvopaperia ei
voida ottaa kaupankäynnin kohteeksi liikkeeseenlaskijan hakemuksesta, ellei arvopaperista ja sen
liikkeeseenlaskijasta ole luotettavan kaupankäynnin järjestämiseksi saatavissa riittävästi tietoa.
Säännellyllä markkinalla kaupankäynnin kohteeksi otettu arvopaperi voidaan ottaa kaupankäynnin kohteeksi
muulla markkinalla arvopaperin liikkeeseenlaskijan hakemuksesta tai ilman liikkeeseenlaskijan suostumusta.
Arvopaperin liikkeeseenlaskijan on tehtävä monenkeskisen tai or ganisoidun kaupankäynnin järjestäjän
kanssa arvopaperin kaupankäynnin kohteeksi ottamista koskeva kirjallinen sopimus, jossa liikkeeseenlaskija
sitoutuu noudattamaan 2 §:n 2 momentissa tarkoitettuja sääntöjä.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 28/42Jos arvopaperi on otettu kaupankäynnin kohteeksi ilman arvopaperin liikkeeseenlaskijan suostumusta,
liikkeeseenlaskijalle ei saa asettaa tiedonantovelvollisuutta monenkeskisen tai or ganisoidun
kaupankäyntijärjestelmän säännöissä. Kun kaupankäynnin kohteeksi säännellyllä markkinalla otetulla
arvopaperilla käydään kauppaa myös monenkeskisessä tai or ganisoidussa kaupankäyntijärjestelmässä ilman
liikkeeseenlaskijan suostumusta, liikkeeseenlaskijalla ei ole velvoitetta julkistaa sitä koskevia taloudellisia
tietoja ensimarkkinoilla, jatkuvasti eikä tapauskohtaisesti kyseisessä monenkeskisessä tai or ganisoidussa
kaupankäyntijärjestelmässä.
Monenkeskisen ja or ganisoidun kaupankäynnin järjestäjän velvollisuudesta tehdä ilmoitus
Finanssivalvonnalle rahoitusvälineestä, jonka ottamista kaupankäynnin kohteeksi niiden kauppapaikassa on
pyydetty tai joka on otettu kaupankäynnin kohteeksi taikka jolla on käyty kauppaa ensimmäistä kertaa,
säädetään EU:n markkinoiden väärinkäyttöasetuksen 4 artiklassa.
6 §
Kaupankäyntiosapuoleksi ottaminen
Monenkeskisen ja or ganisoidun kaupankäynnin järjestäjän on otettava käyttöön, julkistettava ja pidettävä
voimassa sekä pantava täytäntöön objektiivisiin perusteisiin perustuvat avoimet ja syrjimättömät säännöt,
jotka koskevat pääsyä niiden järjestelmiin.
7 §
Kaupankäyntijärjestelmän moitteettoman ja jatkuvan toimivuuden varmistaminen
Monenkeskistä ja or ganisoitua kaupankäyntijärjestelmää varten on ylläpidettävä riittävät järjestelyt, joilla
varmistetaan kaupankäyntijärjestelmän virheetön toiminta, sekä tehokkaat vara-järjestelmät, joilla voidaan
varmistaa kaupankäyntijärjestelmän jatkuvuus häiriötilanteissa ja hallita toimintahäiriöihin liittyviä riskejä.
8 §
Kauppojen selvitys
Monenkeskisen ja or ganisoidun kaupankäynnin järjestäjän on järjestettävä asianmukaisesti monenkeskisessä
ja organisoidussa kaupankäyntijärjestelmässä tehtyjen kauppojen selvitys ja tiedotettava
kaupankäyntiosapuolille näiden velvoitteista kaupankäyntijärjestelmässä toteutettujen liiketoimien
selvityksessä.
Jos monenkeskisen kaupankäynnin järjestäjä käyttää kauppojen selvitykseen arvo-osuusjärjestelmästä ja
selvitystoiminnasta annetun laissa tarkoitettua keskusvastapuolta, kaupankäynnin järjestäjän ja mainitussa
laissa tarkoitetun arvopaperikeskuksen ja keskusvastapuolen on järjestettävä yhteistoimintansa siten, ettei
kaupankäynnin luotettavuus tai rahoitusmarkkinoiden vakaus vaarannu.
Monenkeskisen kaupankäynnin järjestäjän on ilmoitettava kauppojen selvitystä koskevissa järjestelyissä
tapahtuvista muutoksista hyvissä ajoin etukäteen valtiovarainministeriölle, Suomen Pankille ja
Finanssivalvonnalle. Finanssivalvonta voi kieltää monenkeskisen kaupankäynnin järjestäjää käyttämästä
kauppojen selvityksessä muussa ET A-valtiossa sijaitsevaa keskusvastapuolta, muuta selvitysyhteisöä ja
arvopaperikeskusta, jos sen käyttäminen todennäköisesti vaarantaa kaupankäynnin luotettavuuden tai
rahoitusmarkkinoiden vakauden.
9 §
Kaupankäyntiosapuolten vähimmäismäärä
Monenkeskisessä ja or ganisoidussa kaupankäyntijärjestelmässä on oltava vähintään kolme aktiivista
kaupankäyntiosapuolta, joista jokaisen on voitava vaikuttaa muiden kanssa rahoitusvälineen
hinnanmuodostukseen.
10 § (15.3.2019/295)
Hyödykejohdannaispositioiden hoidon valvonta
Mitä 3 luvun 26 §:ssä säädetään hyödykejohdannaispositioiden hoidon valvonnasta, sovelletaan myös
monenkeskisen tai or ganisoidun kaupankäynnin järjestäjään.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 29/4211 §
Kaupankäynnin keskeyttäminen, lopettaminen ja kieltäminen
Mitä 3 luvun 1 1–13 §:ssä säädetään kaupankäynnin keskeyttämisestä, lopettamisesta ja kieltämisestä
säännellyllä markkinalla, sovelletaan myös monenkeskiseen ja or ganisoituun kaupankäyntijärjestelmään.
2 momentti on kumottu L:lla 15.3.2019/295 .
12 §
Lyhyeksimyynnin rajoittaminen
Finanssivalvonnan oikeudesta määrätä tilapäisiä rajoituksia rahoitusvälineen lyhyeksimyynnille sen hinnan
merkittävän alentumisen vuoksi säädetään lyhyeksimyyntiasetuksen 23 artiklassa.
13 §
Kaupankäynnin järjestäjän valvontatehtävät
Monenkeskisen ja or ganisoidun kaupankäyntijärjestelmän ylläpitäjän on järjestettävä riittävin voimavaroin
luotettava valvonta varmistamaan tämän lain, arvopaperimarkkinalain ja niiden nojalla annettujen säännösten
ja määräysten, EU:n rahoitusvälineiden markkinat -asetuksen, EU:n markkinoiden väärinkäyttöasetuksen ja
niiden tai rahoitusvälineiden markkinat -direktiivin perusteella annettujen komission asetusten tai päätösten
sekä monenkeskisen kaupankäyntijärjestelmän sääntöjen noudattamisen turvaamiseksi kaupankäynnissä. Sen
on seurattava riittävän tehokkaasti annettuja, peruutettuja ja toteutettuja kauppatoimeksiantoja.
Monenkeskisen ja or ganisoidun kaupankäynnin ylläpitäjän on viipymättä saatettava Finanssivalvonnan
tietoon menettely , joka rikkoo merkittävästi 1 momentissa tarkoitettuja säännöksiä tai määräyksiä taikka
monenkeskisen tai or ganisoidun kaupankäyntijärjestelmän sääntöjä, tavanomaisesta poikkeavista
kaupankäyntiolosuhteista, rahoitusvälineeseen liittyvistä järjestelmähäiriöistä tai menettelystä, jonka voidaan
epäillä olevan EU:n markkinoiden väärinkäyttöasetuksen vastainen tai aiheuttavan rahoitusvälinettä tai koko
markkinaa koskevia häiriöitä.
Finanssivalvonnan on ilmoitettava Euroopan arvopaperimarkkinaviranomaiselle ja muiden ET A-valtioiden
toimivaltaisille viranomaisille 2 momentin perusteella saamansa tiedot. Ilmoitus menettelyistä, joihin saattaa
liittyä markkinoiden väärinkäyttöasetuksen vastaista menettelyä, on kuitenkin tehtävä vain, jos
Finanssivalvonta on vakuuttunut siitä, että menettely on EU:n markkinoiden väärinkäyttöasetuksen
säännösten vastainen.
Markkinoiden väärinkäytön estämisestä ja havaitsemisesta säädetään EU:n markkinoiden
väärinkäyttöasetuksen 16 artiklan 1 kohdassa.
14 §
Ilmoitusvelvollisuus Finanssivalvonnalle
Monenkeskisen tai or ganisoidun kaupankäyntijärjestelmän ylläpitäjän on ilmoitettava Fi-nanssivalvonnalle
riittävät tiedot kaupankäyntijärjestelmän toiminnasta, mahdollisista sidoksista muuhun monenkeskiseen
järjestelmään tai saman ylläpitäjän omistamaan kauppojen sisäiseen toteuttajaan sekä tiedot
kaupankäyntijärjestelmän omistajista, osapuolista ja käyttäjistä.
15 § (15.3.2019/295)
Finanssivalvonnan ilmoitusvelvollisuus Euroopan arvopaperimarkkinaviranomaiselle
Finanssivalvonnan on ilmoitettava Euroopan arvopaperimarkkinaviranomaiselle antamansa toimilupa
monenkeskisen tai or ganisoidun kaupankäyntijärjestelmän ylläpitämiseen ja Euroopan
arvopaperimarkkinaviranomaisen pyynnöstä 14 §:n perusteella valvonnassaan saamansa tiedot.
16 §
Toiminnan keskeyttäminen
Valtiovarainministeriö voi määrätä monenkeskisen tai or ganisoidun kaupankäynnin järjestäjän
keskeyttämään monenkeskisen ja or ganisoidun kaupankäyntijärjestelmän toiminnan määräajaksi, jos
monenkeskisen tai or ganisoidun kaupankäynnin järjestäjän toiminnassa on todettu taitamattomuutta tai
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 30/42varomattomuutta taikka jos kaupankäynnin kohteena olevien rahoitusvälineiden vaihdanta on häiriintynyt, ja
on ilmeistä, että toiminnan jatkaminen on omiaan vakavasti vahingoittamaan rahoitusmarkkinoiden
luotettavuutta tai vakautta taikka sijoittajien asemaa.
Valtiovarainministeriön on ennen 1 momentissa tarkoitetun päätöksen tekemistä kuultava monenkeskisen tai
organisoidun kaupankäynnin järjestäjää ja pyydettävä Suomen Pankilta ja Finanssivalvonnalta lausunto,
jollei asian kiireellisyydestä muuta johdu.
17 §
Markkinointi
Monenkeskistä tai or ganisoitua kaupankäyntijärjestelmää ei saa markkinoida antamalla totuudenvastaisia tai
harhaanjohtavia tietoja taikka käyttämällä hyvän tavan vastaista tai muutoin sopimatonta menettelyä.
Tieto, jonka totuudenvastaisuus tai harhaanjohtavuus käy ilmi tiedon esittämisen jälkeen ja jolla saattaa olla
olennaista merkitystä sijoittajalle, on viivytyksettä oikaistava tai täydennettävä riittävällä tavalla.
18 § (18.6.2021/530)
Finanssivalvonnan määräystenantovaltuus
Finanssivalvonta antaa tarkemmat määräykset edellytyksistä, joiden mukaisesti monenkeskisen tai
organisoidun kaupankäynnin järjestäjä voi myöntää kaupankäyntiosapuolen oikeudet 3 luvun 15 §:n 3
momentissa tarkoitetulle henkilölle. Lisäksi Finanssivalvonta antaa tarkemmat määräykset edellytyksistä,
joiden mukaisesti suoraa sähköistä markkinoillepääsyä hyödyntävänä asiakkaana voi toimia 3 luvun 19 §:n 1
momentissa tarkoitettu ulkomainen sijoituspalvelun tarjoaja tai muu henkilö. Määräysten on turvattava
Finanssivalvonnalle riittävä tietojensaantioikeus kaupankäyntiosapuolen asiakkaista.
Monenkeskiseen kaupankäyntijärjestelmään sovellettavat erityiset vaatimukset
19 §
Monenkeskisen kaupankäynnin järjestäminen
Monenkeskisen kaupankäynnin järjestäjän on sijoituspalvelulain 7 luvun 2 §:n 2–5 momentissa, 5 §:n 1
momentissa, 7 §:n 1, 3 ja 4 momentissa, 9 §:n 3 momentissa, 7 a luvussa, 9 luvun 1 ja 4 §:ssä ja 4 a §:n 3
momentissa sekä 10 luvun 1 1 ja 12 §:ssä säädetyn ja tässä laissa säädettyjen vaatimusten täyttämisen lisäksi
otettava käyttöön ja pantava täytäntöön syrjimättömät säännöt järjestelmässä tapahtuvaa toimeksiantojen
toteuttamista varten. (15.3.2019/295)
Monenkeskiseen kaupankäyntijärjestelmään pääsyä koskevien sääntöjen tulee täyttää 3 luvun 15 ja 19 §:ssä
edellytetyt vaatimukset. (18.6.2021/530)
20 §
Toiminnan luotettavuus
Monenkeskisen kaupankäynnin järjestäjän tulee varmistua siitä, että sillä on:
1) riittävät valmiudet hallita siihen kohdistuvia riskejä, panna täytäntöön asianmukaiset järjestelyt ja
järjestelmät kaikkien sen ylläpitoon kohdistuvien merkittävien riskien havaitsemiseksi ja toteuttaa tehokkaita
toimenpiteitä tällaisten riskien lieventämiseksi;
2) toimivat järjestelyt, joilla helpotetaan sen järjestelmien välityksellä toteutettujen liiketoimien tehokasta ja
oikea-aikaista loppuunsaattamista; ja
3) käytettävissään toimilupaa myönnettäessä ja sen jälkeen jatkuvasti riittävät taloudelliset resurssit, joilla
helpotetaan sen asianmukaista toimintaa, ottaen huomioon markkinoilla toteutettujen liiketoimien luonne ja
suuruus sekä siihen kohdistuvien riskien lajit ja suuruus.
(15.3.2019/295)
Monenkeskistä kaupankäyntijärjestelmää koskevien sääntöjen mukaisesti toteutettuihin jäsenten tai
osapuolten välisiin liiketoimiin tai monenkeskisen kaupankäyntijärjestelmän ja sen jäsenten tai osapuolten
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 31/42välisiin liiketoimiin ei sovelleta sijoituspalvelulain 10 luvun 2 ja 4–9 §:n mukaisia menettelytapoja.
Monenkeskisen kaupankäyntijärjestelmän jäsenten tai osapuolten on kuitenkin täytettävä asiakkaitaan
kohtaan edellä viitatut sijoituspalvelulain 10 luvun 2 ja 4–9 §:n mukaiset velvoitteensa silloin, kun ne
toteuttavat asiakkaiden toimeksiantoja niiden lukuun monenkeskisen kaupankäyntijärjestelmän järjestelmien
välityksellä.
21 § (15.3.2019/295)
Asiakastoimeksiannot
Monenkeskisen kaupankäynnin järjestäjä ei saa toteuttaa asiakastoimeksiantoja omaa pääomaa vastaan tai
harjoittaa päämiehen lukuun täsmäytettyä kaupankäyntiä.
Organisoitua kaupankäyntijärjestelmää koskevat erityiset vaatimukset
22 §
Kielto toteuttaa kauppoja omaan tai samaan konserniin kuuluvan yhteisön lukuun
Organisoidun kaupankäynnin järjestäjän on estettävä asiakkaiden toimeksiantojen toteuttaminen
organisoidussa kaupankäyntijärjestelmässä ylläpitäjän tai sen kanssa samaan konserniin kuuluvan yhteisön
omaan lukuun tai sen omaa pääomaa vastaan.
Mitä 1 momentissa säädetään, ei koske kuitenkaan kauppaa omaan lukuun, päämiesten toimeksiantoja
vastaan täsmäytettynä kauppana, jos siihen on päämiehen suostumus eikä kaupan kohteena ole johdannainen,
jota koskee OTC-johdannaisista, keskusvastapuolista ja kauppatietorekistereistä annetun Euroopan
parlamentin ja neuvoston asetuksen (EU) N:o 648/2012 5 artiklassa tarkoitettu määritysvelvollisuus.
(15.3.2019/295)
Organisoidun kaupankäynnin järjestäjä saa muutoin tehdä kaupan omaan lukuunsa muulla tavalla kuin 2
momentissa tarkoitettuna täsmäytettynä kauppana vain valtion liikkeeseen laskemilla
joukkovelkakirjalainoilla, joille ei ole likvidejä markkinoita.
23 § (15.3.2019/295)
Päämiesten toimeksiantoja vastaan täsmäytettyjen kauppojen sallimista koskeva rajoitus
Organisoidun kaupankäynnin järjestäjä saa toteuttaa kaupan täsmäytettynä kauppana päämiesten
toimeksiantoja vastaan vain rahoitusvälineillä, jotka voivat tämän lain 1 luvun 2 §:n 1 momentin 1 1 kohdan
määritelmän mukaan olla kaupankäynnin kohteena or ganisoidussa kaupankäyntijärjestelmässä ja ainoastaan
toimeksiannon antaneen päämiehen suostumuksella.
24 § (15.3.2019/295)
Organisoidun kaupankäynnin ja kaupan sisäisen toteuttamisen erillisyys
Sama oikeushenkilö ei saa toimia sekä or ganisoidun kaupankäynnin järjestäjänä että kauppojen sisäisenä
toteuttajana. Or ganisoidulla kaupankäyntijärjestelmällä ei saa olla kauppojen sisäiseen toteuttajaan yhteyttä,
joka mahdollistaa or ganisoidun kaupankäyntijärjestelmän toimeksiantojen ja kauppojen sisäisen toteuttajan
toimeksiantojen tai hintatarjousten vuorovaikutuksen. Or ganisoidulla kaupankäyntijärjestelmällä ei saa olla
toiseen or ganisoituun kaupankäyntijärjestelmään yhteyttä, joka mahdollistaa eri or ganisoitujen
kaupankäyntijärjestelmien toimeksiantojen vuorovaikutuksen.
25 §
Itsenäisen markkinatakaajan käyttäminen
Organisoidun kaupankäynnin järjestäjä saa käyttää muuta sijoituspalvelun tarjoajaa
kaupankäyntijärjestelmässä kaupankäynnin kohteena olevan rahoitusvälineen itsenäisenä markkinatakaajana.
Itsenäisenä ei pidetä sellaista sijoituspalvelun tarjoajaa, jolla on läheiset yhteydet kaupankäynnin järjestäjään.
26 §
Toimeksiantojen toteuttamisen harkinnanvaraisuus
Ottaen huomioon, mitä 1–18 §:ssä ja sijoituspalvelulain 10 luvun 8 §:ssä säädetään kaupankäynnistä
monenkeskisessä järjestelmässä ja kauppojen huolellisesta toteuttamisesta, or ganisoidussa kaupankäynnissä
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 32/42toimeksiannot on toteutettava harkinnanvaraisesti. Or ganisoidun kaupankäynnin järjestäjä voi käyttää
harkintaa vain jommassakummassa tai molemmissa seuraavista tilanteista:
1) kun se päättää antaa tai peruuttaa toimeksiannon ylläpitämässään or ganisoidussa
kaupankäyntijärjestelmässä;
2) kun se päättää olla täsmäyttämättä tiettyä asiakastoimeksiantoa muiden järjestelmässä tiettynä ajankohtana
olevien toimeksiantojen kanssa edellyttäen, että se noudattaa asiakkaalta saamiaan nimenomaisia ohjeita ja
täyttää sijoituspalvelulain 10 luvun 8 §:n mukaiset velvoitteensa.
Organisoidun kaupankäynnin järjestäjä voi asiakastoimeksiantoja täsmäyttävän järjestelmän osalta päättää,
haluaako se täsmäyttää järjestelmässä vähintään kaksi toimeksiantoa ja milloin ja kuinka suuren määrän se
täsmäyttää niitä. Edellä 22–25 §:n mukaisesti or ganisoidun kaupankäynnin järjestäjä voi muilla kuin oman
pääoman ehtoisilla rahoitusvälineillä liiketoimia järjestävän järjestelmän osalta helpottaa asiakkaiden välisiä
neuvotteluja saattaakseen yhteen vähintään kaksi mahdollisesti yhteensopivaa liiketoimeen kohdistuvaa
kaupankäynti-intressiä, sanotun kuitenkaan rajoittamatta 22 §:n 3 momentin soveltamista. (15.3.2019/295)
27 §
Ilmoitusvelvollisuus Finanssivalvonnalle
Organisoidun kaupankäynnin järjestäjän on ilmoitettava Finanssivalvonnalle riittävät tiedot siitä, miten
harkintaa käytetään kauppatoimeksiantojen toteutuksessa ja miten useammat toimeksiannot täsmäytetään
kaupankäynnissä.
Toimivaltainen viranomainen voi edellyttää, että joko silloin, kun sijoituspalvelun tarjoaja tai markkinoiden
ylläpitäjä hakee toimilupaa or ganisoidun kaupankäyntijärjestelmän ylläpitämiseen, tai tapauskohtaisesti
annetaan yksityiskohtainen selvitys siitä, miksi järjestelmä ei vastaa säänneltyä markkinaa, monenkeskistä
kaupankäyntijärjestelmää tai kauppojen sisäistä toteuttajaa eikä voi toimia sellaisena, sekä yksityiskohtainen
kuvaus siitä, miten harkintavaltaa käytetään erityisesti silloin, kun or ganisoidussa
kaupankäyntijärjestelmässä annettu toimeksianto voidaan peruuttaa, ja milloin ja miten or ganisoidussa
kaupankäyntijärjestelmässä täsmäytetään vähintään kaksi asiakastoimeksiantoa. Lisäksi or ganisoidun
kaupankäynnin järjestäjän on annettava toimivaltaiselle viranomaiselle tiedot, joissa selvitetään sen
päämiehen lukuun täsmäytetyn kaupankäynnin käyttö. Toimivaltaisen viranomaisen on valvottava, miten
organisoidun kaupankäynnin järjestäjä harjoittaa päämiehen lukuun täsmäytettyä kaupankäyntiä,
varmistaakseen, että se täyttää edelleen tällaisen kaupankäynnin määritelmän ja että sen harjoittama
päämiehen lukuun täsmäytetty kaupankäynti ei aiheuta eturistiriitoja or ganisoidun kaupankäynnin järjestäjän
ja sen asiakkaiden välillä. (15.3.2019/295)
28 §
Sijoituspalvelulain asiakkaansuojasäännösten soveltaminen organisoituun kaupankäyntiin
Organisoidun kaupankäynnin järjestäjän on varmistettava, että sen kaupankäyntijärjestelmässä  toteutettaviin
 liiketoimiin  sovelletaan  vastaavasti,  mitä  sijoituspalvelulain 10 luvun 2 ja 4–9 §:ssä säädetään.
6 luku
Pk-yritysten kasvumarkkina
1 §
Pk-yritysten kasvumarkkinan rekisteröinti
Monenkeskisen kaupankäynnin järjestäjä voi pyytää Finanssivalvonnalta monenkeskisen
kaupankäyntijärjestelmän tai sen osan rekisteröimistä pk-yritysten kasvumarkkinaksi. (15.3.2019/295)
Finanssivalvonnan on suostuttava pyyntöön, jos Finanssivalvonta arvioi, että hakemus täyttää tässä luvussa
säädetyt vaatimukset.
2 §
Pk-yritysten kasvumarkkinaa koskevat vaatimukset
Pk-yritysten kasvumarkkinan ylläpitäjällä on oltava riittävät ja tehokkaat järjestelmät ja säännöt, jotta se voi
varmistua siitä, että seuraavat vaatimukset täyttyvät:
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 33/421) vähintään puolet liikkeeseenlaskijoista, joiden arvopapereilla käydään kauppaa pk-yritysten
kasvumarkkinalla, ovat pk-yrityksiä; osuuden on täytyttävä hakemuksen tekohetkellä ja sen jälkeen
vuosittain kalenterivuoden päättyessä;
2) kaupankäynnin aloittamista ja jatkumista rahoitusvälineellä koskevat riittävät ja asian-mukaiset
vaatimukset;
3) otettaessa rahoitusvälinettä kaupankäynnin kohteeksi siitä julkaistaan riittävät tiedot, jotta sijoittaja voi
tehdä perustellun päätöksen siitä, sijoittaako rahoitusvälineeseen vai ei; ellei arvopaperimarkkinalain 3
luvusta muuta johdu tai muualla laissa toisin säädetä, rahoitusvälineistä on julkaistava esite;
(19.12.2018/1232)
4) liikkeeseenlaskijaa koskee riittävä ja asianmukainen säännöllinen tiedonantovelvollisuus ja tietojen
julkistamisvelvollisuus;
5) liikkeeseenlaskijaan, sen johtoon ja lähipiiriin sovelletaan EU:n markkinoiden väärinkäyttöasetusta;
6) liikkeeseenlaskijan säännöllisen tai muun laissa säädetyn tai kaupankäyntijärjestelmän sääntöihin
perustuvan tiedonantovelvollisuuden perusteella julkaisemat tiedot tallennetaan;
7) kaupankäyntijärjestelmää varten ylläpidetään riittäviä ja tehokkaita valvontajärjestelmiä, jotta voidaan
havaita ja estää ennalta kaupankäyntijärjestelmässä EU:n markkinoiden väärinkäyttöasetuksessa tarkoitettua
markkinoiden väärinkäyttöä.
Pk-yritysten kasvumarkkinan ylläpitämisessä on muutoin noudatettava, mitä muualla tässä laissa säädetään
monenkeskisen kaupankäyntijärjestelmän ylläpitämisestä.
3 §
Finanssivalvonnan velvollisuus perua pk-yritysten kasvumarkkinan rekisteröinti
Finanssivalvonta on peruttava pk-yritysten kasvumarkkinan rekisteröinti kaupankäyntijärjestelmän
ylläpitäjän hakemuksesta tai jos ylläpitäjä tai pk-yritysten kasvumarkkina eivät enää täytä 2 §:n vaatimuksia.
4 §
Finanssivalvonnan ilmoitusvelvollisuus Euroopan arvopaperimarkkinaviranomaiselle.
Finanssivalvonnan on viipymättä ilmoitettava Euroopan arvopaperimarkkinaviranomaiselle pk-yritysten
kasvumarkkinaa koskevasta rekisteröintipäätöksestä sekä rekisteröinnin perumisesta
5 §
Kaupankäynti muulla pk-yritysten kasvumarkkinalla
Yhdellä pk-yritysten kasvumarkkinalla kaupankäynnin kohteena oleva rahoitusväline voidaan ottaa
kaupankäynnin kohteeksi toiselle pk-yritysten kasvumarkkinalle, jos liikkeeseenlaskijalle on tästä ilmoitettu
eikä se ole sitä vastustanut. Liikkeeseenlaskijalle ei voida asettaa jälkimmäisestä tiedonantovaatimuksia tai
hallinnointia koskevia vaatimuksia.
III OSA
KAUP ANKÄYNNIN LÄPINÄKYVYYS (29.6.2021/598)
7 luku
Rahoitusvälineiden kaupankäynnin läpinäkyvyysvaatimukset
1 § (15.3.2019/295)
EU:n rahoitusvälineiden markkinat -asetus
Tämän luvun säännösten ohella rahoitusvälineiden läpinäkyvyysvaatimuksista säädetään EU:n
rahoitusvälineiden markkinat -asetuksen II ja III osastoissa.
2 §
Kauppojen sisäisen toteuttajan ilmoitusvelvollisuus
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 34/42Sijoituspalvelun tarjoajan, joka aikoo aloittaa tai lopettaa toiminnan kauppojen sisäisenä toteuttajana
rahoitusvälineellä, joka on kaupankäynnin kohteena kauppapaikalla, on ilmoitettava siitä kirjallisesti hyvissä
ajoin etukäteen Finanssivalvonnalle.
Mitä 1 momentissa säädetään sijoituspalvelun tarjoajasta, sovelletaan myös ulkomaiseen ET A-
sivuliikkeeseen.
3 §
Kauppojen sisäisen toteuttamisen keskeyttäminen ja kieltäminen
Finanssivalvonta voi määrätä kauppojen sisäisen toteuttajan keskeyttämään sisäisen toteuttamisen
rahoitusvälineellä enintään kymmeneksi perättäiseksi pankkipäiväksi kerrallaan. Keskeytys voidaan määrätä,
jos Finanssivalvonnalla on perusteltu syy epäillä, että kaupankäynnissä tai rahoitusvälinettä koskevaa
tiedonantovelvollisuutta täytettäessä toimitaan vastoin tätä lakia, arvopaperimarkkinalakia tai niiden nojalla
annettuja säännöksiä tai määräyksiä taikka jos siihen on muu erityisen painava syy .
Finanssivalvonta voi kieltää kauppojen sisäistä toteuttajaa järjestämästä sisäistä toteuttamista
rahoitusvälineellä, jos kaupankäynnissä tai rahoitusvälinettä koskevassa tiedonantovelvollisuudessa
toimitaan olennaisesti vastoin tätä lakia, arvopaperimarkkinalakia tai niiden nojalla annettuja säännöksiä tai
määräyksiä taikka jos siihen on muu erityisen painava syy .
Jos Finanssivalvonta on vahvistanut 3 luvun 1 1 §:n 6 momentin mukaisesti pörssin tekemän rahoitusvälinettä
koskevan kaupankäynnin keskeytys- tai lopettamispäätöksen tai määrännyt 3 luvun 12 §:n 1 momentin
mukaisesti pörssin keskeyttämään kaupankäynnin rahoitusvälineellä ja rahoitusväline on sisäisen
toteuttamisen kohteena, sisäisen toteuttajan on keskeytettävä kaupankäynti kyseisellä rahoitusvälineellä.
(29.6.2021/598)
Mitä edellä tässä pykälässä säädetään kaupankäynnin keskeyttämisestä ja lopettamisesta rahoitusvälineellä,
sovelletaan myös rahoitusvälineeseen liittyvään johdannaissopimukseen, kun se on tarpeen 1 momentissa
tarkoitetun rahoitusvälineellä käytävän kaupankäynnin keskeyttämisen tai lopettamisen tavoitteiden
tukemiseksi.
4 §
Rajahintatoimeksiantojen julkistamisvelvollisuus
Sijoituspalvelun tarjoajan, joka ei markkinaolosuhteiden vuoksi voi välittömästi toteuttaa
asiakkaan toimeksiantoa ostaa tai myydä säännellyllä markkinalla kaupankäynnin kohteena oleva osake
asiakkaan määräämään rajahintaan tai sitä parempaan hintaan, on toimeksiannon mahdollisimman pikaiseksi
toteuttamiseksi julkistettava toimeksianto välittömästi tavalla, jolla se on helposti muiden
markkinaosapuolten saatavilla. Sijoituspalvelun tarjoajalla ei kuitenkaan ole julkistamisvelvollisuutta, jos
asiakas antaa tästä nimenomaan poikkeavan ohjeen.
Sijoituspalvelun tarjoajan voidaan katsoa julkistaneen toimeksiannon 1 momentissa tarkoitetulla tavalla
ainakin, jos sijoituspalvelun tarjoaja on välittänyt sen julkistettavaksi kauppapaikalla.
Finanssivalvonnalla on oikeus myöntää lupa poiketa velvoitteesta julkistaa rajahintatoimeksianto silloin, kun
se on kooltaan suuri EU:n rahoitusvälineiden markkinat -asetuksen 4 artiklan mukaisesti määritettyyn
markkinakokoon verrattuna.
Tätä pykälää ei sovelleta pörssin kaupankäyntiosapuolten välisiin liiketoimiin, kun liiketoimi toteutetaan
säännellyllä markkinalla. Tätä pykälää ei myöskään sovelleta monenkeskisen kaupankäyntijärjestelmän
kaupankäyntiosapuolten välisiin eikä monenkeskisen kaupankäynnin järjestäjän ja kaupankäyntiosapuolten
välisiin liiketoimiin, kun liiketoimi toteutetaan monenkeskisessä kaupankäyntijärjestelmässä.
5 § (19.11.2021/940)
5 § on kumottu L:lla 19.11.2021/940 .
6 § (15.3.2019/295)
Hyödykejohdannaisia ja päästöoikeuksia koskevat tiedot
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 35/42Pörssin, monenkeskisen kaupankäynnin järjestäjän ja or ganisoidun kaupankäynnin järjestäjän on 7 §:ssä
säädetyn luokittelun mukaisesti julkistettava yleisölle viikoittain tiedot ylläpitämänsä kaupankäynnin
kohteena olevien hyödykejohdannaisten ja päästöoikeuksien ja niiden johdannaisten kokonaispositioista.
Tässä momentissa tarkoitetut tiedot on lisäksi toimitettava Finanssivalvonnalle ja Euroopan
arvopaperimarkkinaviranomaiselle.
Edellä 1 momentissa luetellut tiedot on julkistettava ja annettava viranomaisille tiedoksi ainoastaan, jos sekä
henkilöiden määrä että heidän avoimet positionsa ylittävät Euroopan parlamentin ja neuvoston direktiivin
2014/65/EU täydentämisestä sijoituspalveluyritysten toiminnan järjestämistä koskevien vaatimusten,
toiminnan harjoittamisen edellytysten ja kyseisessä direktiivissä määriteltyjen käsitteiden osalta annetun
komission delegoidun asetuksen (EU) 2017/565  83 artiklassa säädetyt vähimmäiskynnysarvot. Tietoja ei
kuitenkaan tarvitse julkistaa tai antaa arvopaperistetuista hyödykejohdannaisista. (19.1 1.2021/940)
Pörssin, monenkeskisen kaupankäynnin järjestäjän ja or ganisoidun kaupankäynnin järjestäjän on toimitettava
Finanssivalvonnalle päivittäin täydellinen erittely ylläpitämänsä kaupankäynnin kohteena olevien
hyödykejohdannaisten, päästöoikeuksien ja niiden johdannaisten positioista, joita kullakin jäsenellä,
kaupankäyntiosapuolella, asiakkaalla ja näiden asiakkaalla on kyseisessä kauppapaikassa.
Säänneltyjen markkinoiden ja monenkeskisten kaupankäyntijärjestelmien kaupankäyntiosapuolten ja
organisoitujen kaupankäyntijärjestelmien asiakkaiden tulee ilmoittaa kauppapaikkaa ylläpitävälle
sijoituspalvelun tarjoajalle tai pörssille vähintään päivittäin yksityiskohtaiset tiedot positioista, jotka ovat
niiden hallussa kyseisessä kauppapaikassa kaupankäynnin kohteena olevien sopimusten kautta, sekä
positioista, joita pitävät hallussaan niiden asiakkaat ja näiden asiakkaiden asiakkaat aina loppuasiakkaaseen
saakka.
Sijoituspalvelun tarjoajan, joka käy kauppaa hyödykejohdannaisilla, päästöoikeuksilla tai niiden
johdannaisilla kauppapaikan ulkopuolella, on toimitettava sen kauppapaikan, jossa hyödykejohdannaisilla,
päästöoikeuksilla tai niiden johdannaisilla käydään kauppaa, toimivaltaiselle keskusviranomaiselle vähintään
päivittäin täydellinen erittely myös niitä taloudelliselta kannalta vastaaviin OTC-sopimuksiin liittyvistä
positioistaan ja tarvittaessa kauppapaikassa kaupankäynnin kohteena olevista
hyödykejohdannaispositioistaan, päästöoikeuspositioistaan sekä niiden johdannaisista. Sama koskee myös
positioita, joita pitävät hallussaan sijoituspalvelun tarjoajan asiakkaat ja näiden asiakkaiden asiakkaat aina
loppuasiakkaaseen saakka. Jos toimivaltaista keskusviranomaista ei ole, erittely on toimitettava
kauppapaikan toimivaltaiselle viranomaiselle. (19.1 1.2021/940)
7 §
Osapuolten luokittelu
Pörssin, monenkeskisen kaupankäynnin järjestäjän ja or ganisoidun kaupankäynnin järjestäjän on jaettava
luokkiin ne, joilla on hyödykejohdannaisen tai päästöoikeuden taikka niiden johdannaisten positioita,
seuraavasti:
1) sijoituspalveluyritys tai luottolaitos;
2) sijoitusrahasto, joko siirtokelpoisiin arvopapereihin kohdistuvaa yhteistä sijoitustoimintaa harjoittavia
yrityksiä (yhteissijoitusyritykset) koskevien lakien, asetusten ja hallinnollisten määräysten
yhteensovittamisesta annetussa Euroopan parlamentin ja neuvoston direktiivissä 2009/65/EY  määriteltynä
siirtokelpoisiin arvopapereihin kohdistuvaa yhteistä sijoitustoimintaa harjoittavana yrityksenä
(yhteissijoitusyritys) tai vaihtoehtoisten sijoitusrahastojen hoitajista ja direktiivin 2003/41/EY  ja 2009/65/EY
sekä asetuksen (EY) N:o 1060/2009 ja (EU) N:o 1095/2010 muuttamisesta annetun Euroopan parlamentin ja
neuvoston direktiivissä 201 1/61/EY  määriteltynä vaihtoehtorahastona;
3) muu rahoituslaitos;
4) muu kaupallinen yritys;
5) päästökauppalain (311/201 1) mukainen toiminnanharjoittaja.
8 §
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 36/42Finanssivalvonnan määräystenantovaltuus
Finanssivalvonta voi antaa tarkempia määräyksiä 2 §:ssä tarkoitetun ilmoituksen sisällöstä sekä 6 §:ssä
tarkoitettujen hyödykejohdannaisia, päästöoikeuksia ja niiden johdannaisia koskevien tietojen laadusta,
laajuudesta ja julkistamistavasta sekä saatavilla pidosta.
8 luku (29.6.2021/598)
(29.6.2021/598)
8 luku on kumottu L:lla 29.6.2021/598 .
9 luku (29.6.2021/598)
(29.6.2021/598)
9 luku on kumottu L:lla 29.6.2021/598 .
IV OSA
ERINÄISET  SÄÄNNÖKSET
10 luku
Valvonta, salassapitovelvollisuus ja erityiset toimivaltuudet
1 §
Valvonta
Tämän lain, sen nojalla annettujen säännösten ja määräysten sekä tämän lain nojalla vahvistettujen pörssin
sääntöjen noudattamista valvoo Finanssivalvonta.
2 §
Salassapitovelvollisuus
Joka tässä laissa tarkoitettuja tehtäviä suorittaessaan tai pörssin toimielimen jäsenenä tai varajäsenenä tai
toimihenkilönä on saanut tietää arvopaperin liikkeeseenlaskijan tai muun henkilön taloudellista asemaa tai
yksityistä olosuhdetta koskevan julkistamattoman seikan tai liikesalaisuuden, ei saa sitä ilmaista tai muutoin
paljastaa eikä käyttää hyväksi, jos sitä ei ole säädetty tai asianmukaisessa järjestyksessä määrätty
ilmaistavaksi tai ellei se, jonka hyväksi vaitiolovelvollisuus on säädetty , anna suostumustaan sen
ilmaisemiseen. (10.8.2018/709)
Pörssin toimielimen jäsen, varajäsen tai toimihenkilö voi 1 momentin estämättä ilmaista säännöksessä
tarkoitetun tiedon henkilölle, joka on muussa valtiossa toimivan pörssiä vastaavaa kaupankäyntiä järjestävän
ja viranomaisen valvonnassa olevan yhteisön palveluksessa tai toimielimen jäsen, jos tiedon ilmaiseminen on
tarpeen arvopaperimarkkinoiden tehokkaan valvonnan turvaamiseksi. Edellytyksenä on lisäksi, että henkilöä
koskee 1 momenttia vastaava vaitiolovelvollisuus.
Finanssivalvonnan oikeudesta luovuttaa tietoja säädetään Finanssivalvonnasta annetussa laissa.
3 § (15.3.2019/295)
Hyödykejohdannaisia koskevat erityiset toimivaltuudet
Finanssivalvonta asettaa positiota koskevan raja-arvon ( positiolimiitti ) maatalousalan hyödykejohdannaisille
ja kriittisille tai merkittäville hyödykejohdannaisille, jotka ovat kaupankäynnin kohteena sellaisella
säännellyllä markkinalla, monenkeskisessä kaupankäyntijärjestelmässä tai or ganisoidussa
kaupankäyntijärjestelmässä, jonka toimivaltainen viranomainen Finanssivalvonta on, sekä tällaisia
hyödykejohdannaisia taloudelliselta kannalta vastaaville johdannaisille. Finanssivalvonta voi vaatia
Finanssivalvonnasta annetun lain 4 §:ssä tarkoitettua valvottavaa, 5 §:ssä tarkoitettua muuta
finanssimarkkinoilla toimivaa ja muuta henkilöä noudattamaan positiolimiittiä, vähentämään omistustaan tai
positioitaan tässä pykälässä tarkoitetuissa rahoitusvälineissä sekä kieltämään näiden hankkimisen.
(19.1 1.2021/940)
Positiolimiitti asetetaan sellaisille maatalousalan hyödykejohdannaisille ja kriittisille tai merkittäville
hyödykejohdannaisille, jotka ovat kaupankäynnin kohteena säännellyllä markkinalla, monenkeskisessä
kaupankäyntijärjestelmässä tai or ganisoidussa kaupankäyntijärjestelmässä. Positiolimiitti asetetaan
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 37/42suurimpana sallittuna nettomääräisenä arvona komission hyväksymässä teknisissä sääntelystandardeissa
määritettyä laskentamenetelmää noudattaen. Finanssivalvonnan on säännöllisesti arvioitava positiolimiittejä
sekä tarvittaessa asetettava uusi markkinakehityksen huomioon ottava positiolimiitti. (19.1 1.2021/940)
Mitä tässä pykälässä säädetään positiolimiiteistä, ei sovelleta:
1) 2 momentissa tarkoitetuissa teknisissä sääntelystandardeissa määritellyn finanssi-alan ulkopuolisen
yhteisön positioihin tai tällaisen yhteisön lukuun pidettyihin positioihin, jotka vähentävät kyseisen yhteisön
kaupalliseen toimintaan välittömästi liittyviä riskejä;
2) pääasiassa kaupallista toimintaa harjoittavaan konserniin kuuluvan ja tähän pääasiassa kaupallista
toimintaa harjoittavaan konserniin kuuluvan finanssialan ulkopuolisen yhteisön lukuun toimivan finanssialan
yhteisön positioihin tai sen lukuun pidettyihin positioihin, jos kyseiset positiot objektiivisesti mitattavalla
tavalla vähentävät kyseisen finanssialan ulkopuolisen yhteisön kaupalliseen toimintaan välittömästi liittyviä
riskejä;
3) 2 momentissa tarkoitetuissa teknisissä sääntelystandardeissa määritellyn mukaisesti finanssialalla
toimivan ja finanssialan ulkopuolisen vastapuolen sellaisiin positioihin, jotka ovat objektiivisesti mitattavalla
tavalla seurausta liiketoimista, jotka on toteutettu likviditeetin tarjoamista kauppapaikalle koskevien
velvoitteiden täyttämiseksi; tai
4) arvopaperistettuihin hyödykejohdannaisiin.
(19.1 1.2021/940)
Finanssivalvonnan on ilmoitettava Euroopan arvopaperimarkkinaviranomaiselle ja muille toimivaltaisille
viranomaisille tämän pykälän nojalla asetettavia positiolimiittejä ja niiden muutoksia sekä 1 momentin
nojalla annettavia määräyksiä ja kieltoja koskevat riittävät tiedot. Jos Euroopan
arvopaperimarkkinaviranomainen positiolimiitin asettamisesta tiedon saatuaan edellyttää positiolimiittiä
muutettavaksi, Finanssivalvonnan on noudatettava Euroopan arvopaperimarkkinaviranomaisen ohjetta, ellei
Finanssivalvonta pidä sitä perusteettomana.
Jos 1 momentissa tarkoitetulla rahoitusvälineellä käydään kauppaa useammassa ET A-valtiossa ja
kaupankäynnin määrä Suomessa on suurin, on Finanssivalvonnan määrättävä yhteinen positiolimiitti
kyseisen rahoitusvälineen kaupankäynnille. Ennen tässä momentissa tarkoitetun päätöksen tekemistä
Finanssivalvonnan on kuultava ja toimittava yhteistyössä niiden valtioiden toimivaltaisten viranomaisten
kanssa, joiden toimivaltaan kuuluvilla kauppapaikoilla momentissa tarkoitetulla rahoitusvälineellä käydään
kauppaa.
Euroopan arvopaperimarkkinaviranomainen ratkaisee 5 momentissa tarkoitetun yhteisen positiolimiitin
asettamisesta johtuvan erimielisyyden toimivaltaisten viranomaisten välillä Euroopan
valvontaviranomaisesta (Euroopan arvopaperimarkkinaviranomainen) perustamisesta sekä päätöksen N:o
716/2009/EY  muuttamisesta ja komission päätöksen 2009/77/EY  kumoamisesta annetun Euroopan
parlamentin ja neuvoston asetuksen (EU) N:o 1095/2010  19 artiklan mukaisten valtuuksiensa mukaisesti.
4 §
Euroopan arvopaperimarkkinaviranomaisen erityiset toimivaltuudet
Euroopan arvopaperimarkkinaviranomaisen oikeudesta saada hyödykejohdannaisia koskevia tietoja sekä
toimivallasta asettaa rajoitteita niiden kaupankäynnille, säädetään EU:n rahoitusvälineiden markkinat -
asetuksen 45 artiklassa.
5 § (29.6.2021/598)
Raportointipalvelujen tarjoajien valvonta
Oikeudesta tarjota raportointipalveluja sekä raportointipalvelujen tarjoajien toiminnan
järjestämistä koskevista vaatimuksista ja valvonnasta säädetään EU:n rahoitusvälineiden markkinat -
asetuksen IV  a osastossa.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 38/42Jos Finanssivalvonnan tehtävänä on EU:n rahoitusvälineiden markkinat -asetuksen 27 b artiklan mukaisesti
myöntää toimilupa raportointipalvelujen tarjoajalle ja valvoa sitä, Finanssivalvonnan on valvottava
raportointipalvelujen tarjoajan toimintaa arvioidakseen, täyttyvätkö kyseisessä asetuksessa tällaisen
toiminnan harjoittamiselle asetetut edellytykset. Finanssivalvonnan on toteutettava asianmukaiset
toimenpiteet hankkiakseen näiden edellytysten täyttymisen arvioimiseksi tarvittavat tiedot.
Mitä 3 luvun 3 §:ssä säädetään rikkomuksista ilmoittamisesta, sovelletaan myös Finanssivalvonnan
valvottavana olevaan raportointipalvelujen tarjoajaan.
11 luku
Muutoksenhaku
1 § (17.1.2020/32)
Muutoksenhaku valtiovarainministeriön päätökseen
Valtiovarainministeriön tämän lain nojalla antamaan päätökseen saa hakea muutosta valittamalla Helsingin
hallinto-oikeuteen. Muutoksenhausta hallintotuomioistuimeen säädetään oikeudenkäynnistä hallintoasioissa
annetussa laissa (808/2019) .
Jos 2 luvun 4 §:ssä tarkoitettua päätöstä pörssin toiminnan harjoittamiseen oikeuttavan toimiluvan
myöntämisestä tai 3 luvun 7 §:n 1 momentissa tarkoitettua päätöstä pörssin sääntöjen tai niiden muutosten
vahvistamisesta ei ole annettu niiden antamiselle säädetyssä määräajassa, hakija voi tehdä valituksen
Helsingin hallinto-oikeuteen. Valituksen katsotaan tällöin kohdistuvan hakemuksen hylkäävään päätökseen.
Tällaisen valituksen voi tehdä, kunnes päätös on annettu. Valtiovarainministeriön on ilmoitettava päätöksen
antamisesta valitusviranomaiselle, jos päätös on annettu valituksen tekemisen jälkeen. Muutoksenhausta
hallintotuomioistuimeen säädetään oikeudenkäynnistä hallintoasioissa annetussa laissa.
2 §
Muutoksenhaku Finanssivalvonnan päätökseen
Muutoksenhakuun Finanssivalvonnan tämän lain nojalla antamaan päätökseen sovelletaan
oikeudenkäynnistä hallintoasioissa annettua lakia, jollei Finanssivalvonnasta annetun lain 73 §:ssä toisin
säädetä. Hallinto-oikeuden on käsiteltävä tämän lain 3 luvun 8, 9 ja 1 1–15 §:ssä, 5 luvun 1 1 ja 19 §:ssä sekä
7 luvun 3 §:ssä tarkoitettu asia kiireellisenä. (17.1.2020/32)
Rahoitusvälineen liikkeeseenlaskija ja pörssi saavat hakea muutosta Finanssivalvonnan päätökseen 3 luvun 9
§:n 7 momentissa, 1 1 §:n 6 ja 7 momentissa, 12 §:n 1 momentissa, 13 §:n 4 momentissa ja 14 §:n 2
momentissa tarkoitetussa asiassa. Rahoitusvälineen liikkeeseenlaskija, monenkeskisen kaupankäynnin
järjestäjä ja or ganisoidun kaupankäynnin järjestäjä saavat hakea muutosta Finanssivalvonnan päätökseen 5
luvun 1 1 §:ssä tarkoitetussa asiassa. Sijoittajien etujen valvomiseksi toimiva rekisteröity yhdistys sekä
sijoittaja, joka omistaa Finanssivalvonnan päätöksen kohteena olevia tai niihin oikeuttavia rahoitusvälineitä,
saavat hakea muutosta Finanssivalvonnan päätökseen 3 luvun 1 1 §:n 7 momentissa ja 14 §:n 2 momentissa
tarkoitetussa asiassa. Kaupankäyntiosapuoli, jonka oikeudet on peruutettu, saa hakea muutosta
Finanssivalvonnan päätökseen 3 luvun 15 §:n 6 momentissa ja 5 luvun 19 §:n 2 momentissa tarkoitetussa
asiassa.
12 luku
Hallinnolliset seuraamukset
1 §
Rikemaksu
Finanssivalvonnasta annetun lain 38 §:n 1 momentin 2 kohdassa tarkoitettuja säännöksiä, joiden
laiminlyönnistä tai rikkomisesta määrätään rikemaksu, ovat:
1) 3 luvun 29–31 §:n säännökset sisäpiiri-ilmoituksesta ja sisäpiirirekisteristä;
2) 7 luvun 4 §:n säännökset rajahintatoimeksiantojen julkistamisvelvollisuudesta.
Finanssivalvonnasta annetun lain 38 §:n 1 momentin 2 kohdassa tarkoitettuja säännöksiä ovat edellä 1
momentissa säädetyn lisäksi myös momentin 1 ja 2 kohdassa tarkoitettuja säännöksiä koskevat tarkemmat
säännökset ja määräykset.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 39/422 §
Seuraamusmaksu
Finanssivalvonnasta annetun lain 40 §:n 1 momentissa tarkoitettuja säännöksiä, joiden laiminlyönnistä tai
rikkomisesta määrätään seuraamusmaksu, ovat:
1) 3 luvun 24 §:n ja 5 luvun 8 §:n säännökset kauppojen selvityksestä;
2) 3 luvun 34 §:n ja 5 luvun 17 §:n säännökset säännellyn markkinan sekä monenkeskisen ja or ganisoidun
kaupankäyntijärjestelmän kielletystä markkinoinnista.
Finanssivalvonnasta annetun lain 40 §:n 1 momentissa tarkoitettuja säännöksiä ja päätöksiä olisivat 1
momentissa säädetyn lisäksi seuraavien säännösten ja päätösten rikkominen tai laiminlyönti:
1) 2 luvun 1 ja 4 §:n, 14 §:n 1 momentin 5 kohdan ja 16–18 §:n säännökset säännellyn markkinan
ylläpitämisestä sekä valtiovarainministeriön 2 luvun 14 ja 15 §:n perusteella tekemä päätös toimiluvan
peruuttamisesta ja pörssin toiminnan keskeyttämisestä;
2) 2 luvun 1 1 §:n ja 12 §:n 3 momentin säännökset osakkeiden hankinnan ilmoittamisesta ja kieltämisestä
sekä Finanssivalvonnasta annetun lain 32 a §:n nojalla tehty päätös omistusosuuden hankinnan kieltämisestä
ja 32 c §:n nojalla tehty päätös osakkeisiin perustuvien oikeuksien rajoittamisesta;
3) 3 luvun 1 ja 2 §:n, 3 §:n 1 momentin, 8, 1 1, 15, 17–23, 25, 27 ja 28 §:n ja 34 §:n 1 momentin säännökset
säännellyn markkinan toiminnan järjestämisestä;
4) 5 luvun 1–7, 9–14 sekä 19–28 §:n säännökset monenkeskiseen ja or ganisoituun
kaupankäyntijärjestelmään sovellettavista vaatimuksista ja erityisistä vaatimuksista;
5) 6 luvun 2 §:n 1 momentin säännös pk-yritysten kasvumarkkinaa koskevista vaatimuksista;
6) 7 luvun 6 ja 7 §:n säännökset pörssin ja monenkeskisen kaupankäynnin järjestäjän velvollisuudesta
julkistaa hyödykejohdannaisia ja päästöoikeuksia koskevia tietoja sekä osapuolten luokittelusta;
7–8 kohdat on kumottu L:lla 29.6.2021/598 .
9) Finanssivalvonnasta annetun lain 18 §:n 1 momentin, 19 §:n 1 ja 3 momentin ja 23 ja 24 §:n säännökset
Finanssivalvonnan tietojensaanti- ja tarkastusoikeudesta.
Finanssivalvonnasta annetun lain 40 §:n 1 momentissa tarkoitettuja säännöksiä ovat 1 ja 2 momentissa
säädetyn lisäksi seuraavien EU:n rahoitusvälineiden markkinat -asetuksen säännösten rikkominen tai
laiminlyönti: (29.6.2021/598)
1) 3 artiklan 1 ja 3 kohdan, 4 artiklan 3 kohdan ensimmäisen alakohdan, 6 artiklan, 7 artiklan 1 kohdan
kolmannen alakohdan ensimmäisen virkkeen, 8 artiklan 1, 3 ja 4 kohdan, 10 artiklan sekä 1 1 artiklan 1
kohdan kolmannen alakohdan ensimmäisen virkkeen ja 3 kohdan kolmannen alakohdan säännökset
rahoitusvälineitä koskevasta avoimuudesta;
2) 7 artiklan 1 kohdan ja 1 1 artiklan 1 kohdan säännökset luvan saamisesta tietojen julkistamisen
lykkäämiselle;
3) 12 artiklan 1 kohdan ja 13 artiklan 1 kohdan säännökset velvollisuudesta kauppatietojen antamiseen
erikseen ja kohtuullisin kaupallisin ehdoin;
4) 14 artiklan 1 kohdan, 2 kohdan ensimmäisen virkkeen, 3 kohdan toisen, kolmannen ja neljännen virkkeen,
15 artiklan 1 kohdan ensimmäisen alakohdan, toisen alakohdan ensimmäisen virkkeen ja kolmannen
alakohdan, 2 kohdan ja 4 kohdan toisen virkkeen, 17 artiklan 1 kohdan toisen virkkeen, 18 artiklan 1 ja 2
kohdan, 4 kohdan ensimmäisen virkkeen, 5 kohdan ensimmäisen virkkeen, 6 kohdan ensimmäisen alakohdan
sekä 8 ja 9 kohdan, 20 artiklan 1 kohdan, 2 kohdan ensimmäisen virkkeen, 21 artiklan 1, 2 ja 3 kohdan, 22
artiklan 2 kohdan sekä 23 artiklan 1 ja 2 kohdan säännökset OTC-kaupankäyntiä harjoittavien kauppojen
sisäisten toteuttajien ja sijoituspalveluyritysten avoimuudesta;
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 40/425) 25 artiklan 1 ja 2 kohdan, 26 artiklan 1 kohdan ensimmäisen alakohdan, 2–5 kohdan, 6 kohdan
ensimmäisen alakohdan sekä 7 kohdan 1–5 ja 8 alakohdan sekä 27 artiklan 1 kohdan säännökset liiketoimista
ilmoitettavista tiedoista;
5 a) 27 b artiklan 1, 2 ja 4 kohdan säännökset raportointipalvelujen tarjoajien toimilupavaatimuksesta, 27 f
artiklan 1–3 kohdan säännökset raportointipalvelujen tarjoajan ylintä hallintoelintä koskevista vaatimuksista,
27 g artiklan 1–5 kohdan säännökset hyväksytyn julkistamisjärjestelyn toiminnan järjestämistä koskevista
vaatimuksista ja 27 i artiklan 1–4 kohdan säännökset hyväksytyn ilmoitusjärjestelmän toiminnan
järjestämistä koskevista vaatimuksista, jos raportointipalvelujen tarjoajaa koskee 27 b artiklan 1 kohdan
toisen alakohdan mukainen poikkeus; (29.6.2021/598)
6) 28 artiklan 1 kohdan ja 2 kohdan ensimmäisen alakohdan, 29 artiklan 1 ja 2 kohdan, 30 artiklan 1 kohdan
ja 31 artiklan 2 ja 3 kohdan säännökset johdannaisista;
7) 35 artiklan 1–3 kohdan, 36 artiklan 1–3 kohdan sekä 37 artiklan 1 ja 3 kohdan säännökset syrjimättömästä
pääsystä rahoitusvälineiden määritysjärjestelmiin;
8) 40–42 artiklan säännökset tuotteita koskevista valvonta- ja interventiotoimista.
Edellä 1–3 momentissa säädetyn lisäksi Finanssivalvonnasta annetun lain 40 §:ssä tarkoitettuja säännöksiä
ovat myös mainituissa momenteissa tarkoitettuja säännöksiä koskevat tarkemmat säännökset, määräykset ja
rahoitusvälineiden markkinat -direktiivin sekä EU:n rahoitusvälineiden markkinat -asetuksen perusteella
annettujen komission asetusten ja päätösten säännökset.
Seuraamusmaksua ei saa määrätä edellä 2 momentin 9 kohdan nojalla muulle kuin Finanssivalvonnan
valvottavalle tai muulle henkilölle, joka on velvollinen noudattamaan tätä lakia tai EU:n rahoitusvälineiden
markkinat -asetusta. Seuraamusmaksua ei saa määrätä luonnolliselle henkilölle edellä 2 momentin 9
kohdassa tarkoitettujen säännösten rikkomisesta, kun henkilöä on aihetta epäillä rikoksesta ja tiedot liittyvät
rikosepäilyn kohteena olevaan asiaan.
3 §
Hallinnollisten seuraamusten määrääminen ja täytäntöönpano
Hallinnollisten seuraamusten määräämisestä, julkistamisesta ja täytäntöönpanosta säädetään
Finanssivalvonnasta annetun lain 4 luvussa.
13 luku
Vahingonkorvaus- ja rangaistussäännökset
1 §
Vahingonkorvaus
Joka tahallaan tai huolimattomuudesta aiheuttaa toiselle vahinkoa tämän lain, sen nojalla annettujen
säännösten tai määräysten, EU:n rahoitusvälineiden markkinat -asetuksen taikka rahoitusvälineiden
markkinat -direktiivin tai EU:n rahoitusvälineiden markkinat -asetuksen perusteella annettujen komission
asetusten ja päätösten vastaisella menettelyllä, on velvollinen korvaamaan aiheuttamansa vahingon.
Vahingonkorvauksen sovittelusta ja korvausvastuun jakaantumisesta kahden tai useamman
korvausvelvollisen kesken säädetään vahingonkorvauslain (412/1974)  2 ja 6 luvussa.
2 § (29.6.2021/598)
Luvaton kaupankäynnin järjestäminen rahoitusvälineillä
Joka tahallaan tai törkeästä huolimattomuudesta harjoittaa pörssin toimintaa vastoin 2 luvun 1 §:ää taikka
ylläpitää monenkeskistä tai or ganisoitua kaupankäyntijärjestelmää vastoin 5 luvun 1 §:n 1 momenttia, on
tuomittava, jollei teko ole vähäinen tai siitä muualla laissa säädetä ankarampaa rangaistusta, luvattomasta
kaupankäynnin järjestämisestä rahoitusvälineillä  sakkoon tai vankeuteen enintään yhdeksi vuodeksi.
3 §
Salassapitovelvollisuuden rikkominen
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 41/42Rangaistus 10 luvun 2 §:ssä säädetyn salassapitovelvollisuuden rikkomisesta tuomitaan rikoslain (39/1889)
38 luvun  1 tai 2 §:n mukaan, jollei teosta muualla laissa säädetä ankarampaa rangaistusta.
14 luku
Voimaantulo
1 §
Voimaantulo
Tämä laki tulee voimaan 3 päivänä tammikuuta 2018.
Tällä lailla kumotaan kaupankäynnistä rahoitusvälineillä annettu laki (748/2012) , jäljempänä kumottava laki .
Jos muualla lainsäädännössä viitataan kumottavaan lakiin tai muutoin tarkoitetaan kumottavan lain
säännöstä, sen sijasta sovelletaan sen tilalle tullutta tämän lain säännöstä.
2 §
Siirtymäsäännökset
Pörssin, jolle on ennen tämän lain voimaantuloa myönnetty toimilupa, ei tarvitse hakea uutta toimilupaa.
Pörssin on saatettava sääntönsä vastaamaan tämän lain vaatimuksia ja haettava muutoksille
valtiovarainministeriön vahvistus kuuden kuukauden kuluessa tämän lain voimaantulosta.
Monenkeskisen kaupankäynnin järjestäjän on saatettava sääntönsä vastaamaan tämän lain vaatimuksia
kuuden kuukauden kuluessa tämän lain voimaantulosta.
Edellä 8 ja 9 luvussa tarkoitettujen raportointipalveluja ylläpitävien on haettava toimilupaa tai saatettava
toimintansa vastaamaan 8 ja 9 luvun vaatimuksia kuuden kuukauden kuluessa tämän lain voimaantulosta.
Raportointipalvelua ylläpitävä, joka harjoitti lain 8 ja 9 luvuissa tarkoitettua raportointipalvelun tarjoamista
tämän lain voimaan tullessa, saa kuitenkin jatkaa toimintaansa, mikäli tämä on jättänyt toimilupaa koskevan
hakemuksen mainitussa määräajassa, siihen asti, kunnes Finanssivalvonta on antanut toimilupaa koskevan
päätöksensä.
Edellä 9 luvun 4:ssä tarkoitetun konsolidoitujen kaupankäyntitietojen tarjoajan on noudatettava mainitun
pykälän 3 ja 4 momentissa tarkoitettuja toiminnan järjestämistä koskevia vaatimuksia 3 päivästä syyskuuta
2019 lukien.
Kumottavan lain 2 luvun 21 §:n 2 momentin ja 43 §:n 4 momentin mukaista vuosittaista selvitystä
Finanssivalvonnalle ei tarvitse toimittaa enää vuodelta 2017.
HE 151/2017 , TaVM 22/2017, EV  187/2017, Euroopan parlamentin ja neuvoston asetus (EU) N:o 600/2014
(32014R0600); EUVL  L 173, 12.6.2014, s.84, Euroopan parlamentin ja neuvoston direktiivi 2014/65/EU
(32014L0065); EUVL  L 173, 12.6.2014, s. 349
Muutossäädösten voimaantulo ja soveltaminen:
10.8.2018/709:
Tämä laki tulee voimaan 15 päivänä elokuuta 2018.
HE 49/2018 , TaVM 1 1/2018, EV  70/2018, Euroopan parlamentin ja neuvoston direktiivi 2016/943/EU
(32016L0943); EUVL  L 157, 15.6.2016, s. 1
19.12.2018/1232:
Tämä laki tulee voimaan 22 päivänä heinäkuuta 2019.
HE 1 11/2018 , TaVM 16/2018, EV  105/2018, Euroopan parlamentin ja neuvoston asetus (EU) 2017/1 129
(32017R1 129); EUVL  L 168, 30.6.2017, s. 12
15.3.2019/295:
Tämä laki tulee voimaan 20 päivänä maaliskuuta 2019.
1/31/23, 10:34 AM Laki kaupankäynnistä rahoitusvälineillä 1070/2017 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2017/20171070 42/42HE 277/2018 , TaVM 32/2018, EV  243/2018, Euroopan parlamentin ja neuvoston direktiivi 2014/65/EU;
(32014L0065); EUVL  L 173, 12.6.2014, s. 349
29.3.2019/399:
Tämä laki tulee voimaan 1 päivänä huhtikuuta 2019.
HE 100/2018 , TaVM 42/2018, EVEV  294/2018
17.1.2020/32:
Tämä laki tulee voimaan 31 päivänä tammikuuta 2020.
HE 55/2019 , LaVM 2/2019, EV  67/2019
8.5.2020/318:
Tämä laki tulee voimaan 12 päivänä toukokuuta 2020.
HE 7/2020 , TaVM 6/2020, EV  34/2020, Euroopan parlamentin ja neuvoston direktiivi (EU) 2019/2034
(32019L2034); EUVL  314, 5.12.2019, s. 64
18.6.2021/530:
Tämä laki tulee voimaan 26 päivänä kesäkuuta 2021.
HE 16/2021 , TaVM 9/2021, EV  41/2021
29.6.2021/598:
Tämä laki tulee voimaan 1 päivänä tammikuuta 2022.
HE 29/2021 , TaVM 13/2021, EV  57/2021, Euroopan Parlamentin ja Neuvoston direktiivi (EU) 2019/2177,
(32019L2177) , EUVL  L 334, 27.12.2019, s.155
19.11.2021/940:
Tämä laki tulee voimaan 28 päivänä helmikuuta 2022.
HE 126/2021 , TaVM 29/2021, EV  153/2021, Euroopan parlamentin ja neuvoston direktiivi (EU) 2021/338
(32021L0338) ; EUVL  L 68, 26.2.2021, s. 14
20.12.2022/1178:
Tämä laki tulee voimaan 1 päivänä tammikuuta 2023.
HE 147/2022 , TyVM 17/2022, EV  195/2022, Euroopan parlamentin ja neuvoston direktiivi (EU) 2019/1937
(32019L1937); EUVL  L 305, 26.1 1.2019, s. 1
29.12.2022/1344:
Tämä laki tulee voimaan 31 päivänä tammikuuta 2023.
HE 146/2022 , TaVM 26/2022, EV  197/2022, Euroopan parlamentin ja neuvoston direktiivi (EU) 2019/2121
(32019L2121) ; EUVL  L 321, 12.12.2019, s. 1
Finlex  › Lainsäädäntö  › Ajantasainen lainsäädäntö  › Vuosi 2017  › 28.12.2017/1070
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.